text:
پنجشنبه سی ام آذر 1391
فلسفه نام گذاری "چیلله گئجه سی"(شب چلله)!+گولمجه شعر!+اردبیلدن گؤزل گؤرونتولر
در ترکی «یای» یعنی کمان، «چیلله» نیز یعنی زه (در اینجا زه کمان) و نیز محل زه برای گذاشتن تیر در موقع انداختن تیر، «اوخ» یعنی تیر(تیرکمان).در ترکی به تابستان نیز «یای» گفته می شود. از این رو وقتی گفته می شود «یایین چیلله سی» تداعی کننده کشیدگی نهایی کمان به هنگام انداختن تیر(چله ی تابستان) یعنی نهایت و اوج کشیدگی تابستان که چهل و پنج روز رفته از تابستان است.قیشین چیلله سی(چله ی زمستان) نیز به معنای کشیدگی نهایی سرماست که دو تاست یکی چهل روزه(بؤیوک چیلله) یکی بیست روزه(کیچیک چیلله)، یعنی زمستان دوبار به اوج می رسد. چیلله گئجه(شب دارای کشیدگی نهایی) وقتی گفته می شود «چیلله گئجه سی»(شب چله)در واقع یعنی کشیدگی شب. ولی تحت تاثیر تفسیرهای رایج به معنای شروع زمستان تلقی می شود که البته اینگونه نیست.
اینکه چرا«چیلله» یا «چله» که معنای زه کمان و محل نشستن ته تیر در کمان و مآلا مفهوم نهایت کشیدگی را در مورد «بلندترین شب»،«شدت تابستان» و «شدت زمستان»(که دقیقا معادل climax –نقطه اوج- آمده از زبانهای یونانی و لاتین است) بایستی با عدد «چهل» توجیه و تفسیر نمود کاری است که برخی از روشنفکران پرداخته اند و خود نیز بایستی جوابگو باشند.بدون هیچ تردید واژه«چیلله» یا «چله» با واژهی یاد شده «climax» از یک ریشه و منشأ میباشد. در منبع شناسی تولید واژگان صدای(ل) دارای مفهوم «انتقال» میباشد. مطابق همان منبع تکرار یک صدا مفهوم استمرارتکراری حرکت و عمل را دارد. پس «چیلله» یا «چله» دارای مفهومی است که در آن عمل انتقال به تکرار اتفاق می افتد. اگر «چله» معنی «چهل لا» نیز داشته باشد آنوقت پرسیدنی است که اولا خود «چهل» از کجا آمده و دوم اینکه معنای پله چیست؟منطقی است بپذیریم که «چهل» از «چیلله» حاصل شده است. فقط فراموش نشود ادیبان منکر وجود تشدید نیز در فارسی شده اند.
....ادامه مطلب
http://artawilnews.blogfa.com/post-258.aspx در وبلاگ اخبار اردبیل
ادامه مطلب
پنجشنبه سی ام آذر 1391
اوچ مین مئترلیک، دمیریول تونئلی!
اؤلکه نین ، ان اوزون دمیریولو تونئلی۳ کیلومتر،،اوزونلوق ایله۷۴ فایز ایرلیش له ،تیکیلمک دؤنه سینده دیر.
۹۰اینجی ایلین سونونا قدر،۷۴ فایز ایرلیش له، اوچ مین۴۲۸میلیاردریال بو پوروژه یه ، خرج اولونوب!
"قلی پور" دؤرد مین ۴۲۰میلیارد دیر بو پوروژه نین بیتمه سینه لازیم اولماغین بیلدیره رک؛ آرتیریدی، بو پورژه ۸۹ اینجی ایلیندن ،جیدی شکیلده ایش اوستونه کئچیریلدی،وبو ایلده ، "مهرماندگار" پوروژه لریندن ساییلدی.
اؤلکه نین،"داشیماو آلت یاپی لارین تیکینتی وگلیشدیرمه شیرکتین"، تمثیلچی سی،میانا -تبریز ،خطتین دمیر یولونون گؤروشونده ،دئدی: بو یول واسیطه سیله، تهران تبریز یولو۱۳ ساعاتدان۸ ساعاتا قدر آزالاجاق ویولون ترافیک، تحلوکه سیزلیگی (امنیت) آرتاجاق.
"علی محمدی" آرتیردی،بو پوروژه، ۲۰ مئتیر اوزونلوق ایله داغلیق بؤلگه سینده اولاراق۵۰ دستگاه تونئل، توپلوم۱۶ کیلومئتر اوندا تیکیله جک.
"علی محمدی، خاطیرلادی؛بو یولون، ان اوزون تونئلی،۳۰۸۰مئترله ،ایکی خطده ،ایچ ائنی،۱۰ مئتر وبویو۸.۲ مترله ،شیبلی بؤلگه سینده تیکیلمک دؤنه سینده دیر!
بو تونئل ،اؤلکه نین ان اوزون دمیر یولو تونئلی ساییلر،قازینتیلارین بیتمه سیندن سونرا، لازیم دیر ،تامین اولورسا، پوروژه نین هاممیسی بیرایل سوره سینده بیتجک.
"کوزه گری" آرتیردی،بو ایکی قطعه ده، اوچ دستگاه تونئل وایکی بؤیوک کؤرپو ،سانیلیب
چهارشنبه بیست و نهم آذر 1391
تبریزین، بلدیه تیکینتی سی، یئنی ایشیق ساچما، سیستمی له ،ایشیقلاندی!
تبریزین، بلدیه تیکینتی سی(ساعات قاباغی)، ایشیقلاندی!
تبریز بلدیه سین، "کولتورال توپلومسال معاونتین "ایش اوستونه دوشماغی له، وتبریزین "گؤزللشدیرمه سازمانی" نین، الی له ، تبریزین، اسکی وتاریخسل ،بلدیه عمارتی، یوکسک ایشیق ساچما سیستمینه قوللاناراق گؤزل ایله ایشقلی گؤرونتویه صاحیب اولدو!
تبریزین، بلدیه تیکینتی سی ،تاریخسل اولاراق ،قوجامان تبریزین سیمگه سی(نماد) ساییلیر!
"ناصر وحید مهر "بو خبری وئره رک ،آرتیردی، بلدیه تیکینتی سین ،یوکسک ایشق ساچماغی ،قوجامان تبریزین گؤزللیگینه آرتیریب.
تبریزبلدیه سین ،"کولتورال توپلومسال معاوینی" ، بئلنچی پیلان لارین ایش اوستونه کئچیریلمه سی،تبریز شهرین، گؤزللشدیرمه ،پیلان لارین آردیندا اولاراق ،اسکی وتاریخسل تیکینتی لرین ایشق ساچما قورلوشو، تبریز بلدیه سین ،گؤزللشدیرمه سازمانی ین(سازمان زیباسازی) ،ان اؤنملی پوروژه لریندن ساییلیر.
ساعات عمارتین، ایشیق ساچما سیستمی،۳۰۰۰میلیون دیر له ۹۰ اینجی ایلین مورداد آی یندا ،ایش اوستونه کئچه رک، ایشه باشلادی.
دئمه لیدی؛ بو گؤزل ایله گوجلو،تیکینتی، ۱۳۱۴ ایله ۱۳۱۸ ده،نوبر قبیرستانین یئرینده، حاج ارفع المک جلیلی ین، باشقانلیق چاغیندا، آلمانلی مهندیس لرین،گؤزه تیمی له(نظارت) ۲۵۰ مین تومن دیر له تیکیلدی.
دوشنبه بیست و هفتم آذر 1391
تبریزین،دوورار بویامالاری!
شهر ایچینده گونده لیک سفرلریزده ، ماشین یا اتوبوس ، شوشه سین دالیسیندان، شهرین ساحه سی ایله گؤرکملی گؤرونتو لره ، باخساز سا، کسینلیک له، یئنی بویامالاری، درین و چشیدلی آنلاملار ایله ، خیاوان لارین دورارلاریندا گؤره رسیز!
دووار بویامالاری، شولوغ ایله قالماقال ،یئرلرده،شهرین کدرلی اوزون، گؤرکملی ایله دینج گؤرونتولرله،دگیشیب.
تیکینتی لرین چیرکینلیک لری،ایری بویورو بیلدییرش و ریکلاملار،کدرلی گؤرنوم لر، هاممیسی، شهرداشلارین ،بو قونویا دیر وئرمه مکلیرندن و مسئول لارین باش سویوقلوقوندان آسیلی دی!
اویغونسوز تیکینتی لرایله گؤرنوم لر، شهرین گؤزللیک ریتمین پوزماقلا،گؤرسئل ایله ذهن سئل، بیلانلیغا باعیث اولوبلار!
گؤرنوملرین ، ریتم سیزلیگی،زامان سوره سینده شهرداشلارین ،کدرلی ایله خسته لیک لیغلارینا باعیث اولور!
روان شوناس لار ، شهر مودورلری، مهندیس ومعمارلار بئله اینانیرلارکی،دووار بویاما ایله ،یئنی و جانلی گؤرونتو شهر وشهرداشلارا سونوماق (تقدیم )اولار!
ایللردی، دونیانین بؤیوک شهرلری ، دووار نقاشی لرله ،دینج ایله سئویج دویغوسون، شهرداشلارینا سونوبلار!
لندن پاریس و رم دا ،دووار سئل رسیم لر،توریزم جاذبه سی اولوبلار!ایندیلیک، بلدیه مسئوللاری ، بو قونونو ایناناراق، شهرین، دووارلاریندا ،نقاشی وگؤزل رسیم چکمک لره، چالیشیرلار! و چئشیدلی رسیم لرین چکیلمه سین اؤنمین ،دوشونه رک، بو قونویا ، اؤزل باخیش ایله دیر وئریرلر.
کیفیت!
زامان کئچمه ییله، بو رسیم لر وبویامالار، رنگ الدن وئرمکله، کیفیت لری ائنیر! بیر سیرا ،بویامالار ، 20 ایل چکمه ییندن کئچه رک ،شهره،کدرلی انرژی ساچیر!اسکی بویالار ین، یئنی له نمه لری گرکیر!
یاخشی ایله دوغرو موادلارا قوللانماق بو قونودا اؤنملی رول اویناییر! نئجه کی بیرسیرا بویامالار، هله بیر ایل اوستوندن کئچمه دن، جیریق جیریق ویا ذره دره تؤکولمک دؤنه سینده دیلر!
یئنی ایله یارادیجی (خلاق)بویامالار، شهرین ،گؤرسئل تمیزلیینه ،اؤنملی ائتگی سی اولاراق، شهرین، گؤرگملی، گؤرسنمه سینده، اؤنملی اوینام، اوینایا بیلر!
......................................................................................................................................
اردبیل، قارا بوروندو!
گؤزل ایله هاریکا گؤرونتولر!" اخبار اردبیل" سیته سینده
http://artawilnews.blogfa.com/post-257.aspx
یکشنبه بیست و ششم آذر 1391
90قاتلی هوتئلین،گؤرنوم(نما)گؤرونتولری!
۹۰ قاتلی هوتئل ایله جیواریندا اولان گؤی دلن لرین توپلومونون، گؤرنوم دیزاینین، آشاغیداکی شکیل لرده گؤرورسونوز؛بو اؤزل ،گؤی دلن ،تبریزین" موتئل قو" پوروژه سیندن سونرا، "مهندیس علی زاده "نین ال له ایش اوستونه کئچیریله جک!
بو پوروژه نین، ایش اوستونه کئچیریلمه سین، دیلله ییریک!
شیرکتین سیته سین ایزلیمی
۹۰قات هوتئلین ،گؤرونتولرین سیته سی
یکشنبه بیست و ششم آذر 1391
توانیر،"آلیش وئریش ایداری توپلومو"
بو "آلیش وئریش ،ایداری توپلو"، توانیر اوتوبانین قوزئی ینده،گلپارین، یئرلشیم توپلومونون(مچتمع مسکونی)، جیواریندا،اطلس "تیجاری مرکزین"،آشاغی الینده،مهندیس رهبرین(اطلس توپلومونون ،ایلیک مهندیسی) الی له ،گله جکده ،ایش اوستونه کئچیریله جک.
یاخین گونلرده، یئرین، توپراق گؤتورمه سی باشلاییب،هله لیک، توپلوم حاققیندا ،گئنل بیلیگی الیمیزده یوخدور!ال تاپدیغیمیز زاماندا ،حورمتلی اوخوجولاریمیز یئتیره جه ییک.
شنبه بیست و پنجم آذر 1391
تبریزین، ایکینجی مئترو یولو، ایش اوستونه، کئچمک دورموندا!
بو پوروژه،تبریز بلدیه سی ایله "قرارگاه خاتم الانبیا(ص) "ایله اورتاق شکیلده، 12000میلیارد ریال، دیر له ،90 اینجی ایلین ایسفند آی یندا، مقاویله سی باغلاندی،پیلان تؤکمه ایله ایمکاناتین چوزمله مه دن(تجزیه تحلیل) سونرا ایندیلیک ایش اوستونه کئچمک دوروموندا اولاراق،تورپاق گؤتورمه ایشی ، قاراملیک دوراغیندان(ایستگاه) باشلانیب.
مئترونون، ایکینجی خطتین، اؤزلیک لری:
22/4 کیلومتر اوزنلوقلا قارا ملیک یئرله ریندن باشلایاراق، وحدت خیاوانی له، قاراملیک مئیدانی(بیرینجی دوراق)آخونی ،قدس، محققی(سه را امین)،دانیشسرا،عباسی خیاوانین آلتیندان کئچه رک،فهمیده مئدانینا دک، چکیله جک،یولون آردیندا،سه راه ولیعصر ایله اوستادمعین و بسیج مئیدانیندا سونا چاتاجاق.
خاتم الانبیا (ص) ،الی له ،قازماق ایله دلمک اوچون "تی بی ام" دستگاه لاری، آلینماق دورموندا دیر.
جمعه بیست و چهارم آذر 1391
"نظام پزشکی" اوچ غولو، گؤی دلن لری
"نظام پزشکی" اوچ غولو، گؤی دلن لری
یاخین ایللرده اوجا قات تیکینتی لرین یوکسلمه سی ،تبریزین دوغوسوندا داها آرتیق سورعتله ایره لی گئدیر دی!امابیرسیرا شهرداشلاریمیز ،تبریزین قوزئی ینده(غرب)، هوندور ایله ۲۰ قاتدان یوخاری تیکینتی لرین ،اولماماغیندان اورک کدرلی اولاراق، سرمایه یاتیریمچی لارین (سرمایه گذاران)، داها آرتیق، بو بؤلگه یه(منطقه) دیر وئرمک لرین ایسته ییردیلر.
یاخین ایلرده یاخشی ایله بؤیوک و گؤزه گلن،پوروژه لر ،قوجامان تبریزین ،قوزئی ینده یئرله شه رک ؛تبریزین قوزئی ین،یاخین گله جکده، ایرلیشیندن(پیشرفت)خبر وئریر!
اوجا ایله هوندور تیکینتی لرین ،بیریسی ۲۲ ایله ۲۵قات، اوچ غولو گوی دله ن ،باهار خیاوانین سونوندا،"نظام پزشکی شهرکینده"، "مسکن مدرن سازان "شیرکتین الی له ،تیکیلمک دؤنه سینده دیر.
هله لیک توپلومون،اورتا تیکینتی سی، ۵ قات ایرلیش له وقیراق گؤی دله ن لر، تورپاق، گؤتورمه دؤنه سینده دیلر.
"چشم انداز" گؤی دلن توپلومو، نظام پزشکی و رازی خیاوانین جیواریندا یئرله شیب لر،رازی خیاوانی گله جکده، ۴۵ مئتیرلیک،۴باندا خیاوانا دؤنه رک، بؤلگه ۴ وآلتی بلدیه سین(منطقه ۴و۶)، اورتاق پوروژه لریندن دی.
اوچ غولو، گؤی دلن لر، حوکم آوا ایله اوستاد جعفری باغلارین اؤنونده یئرله شه رک اؤزلرینه گؤرکملی گؤرونتو قازانیبلار!
دیققت!!!
وقتي در فارسي مي گوئيم: «دوقلو ، سه قلو ، چهارقلو» آيا در لغتنامه دنبال لغت «قلو» گشته ايم كه همين طور اعداد را دنبال آن مي چينيم؟ «قلو» در فارسي وجود ندارد. اصلاً «دو» در «دوقلو» عدد دوي/ 2/ فارسي نيست. همانطور كه دو در «دوجين» يا «دوبله» فارسي نيست. اين كلمه بصورت يكپارچه است و در اصل «دوغولو»/ doğulu / از مصدر «دوغماق» / doğmaq / (زادن) است كه در تركي به معناي «همزاد» است.
چهارشنبه بیست و دوم آذر 1391
ائینالی پارکین، یاشیل ساحه سی، بوایلین سیراسینده،،80 هئکتارگئنیشله ندی!
ائینالی پارکین، یاشیل ساحه سی، بوایلین سیراسینده،،80 هئکتارگئنیشله ندی!
ائینالی(عینالی) آدیندا سیرالانمیش داغ،دنیز سویه سیندن، 1960هوندورلوک له ، قوجامان تبریزین قوزئی ینده، یئرله شیب.
ائینالی داغین ،زیروه سینده،"عینال -زئینال" ویا "عون بن علی" آدیندا مسجید وآبیده تیکیلینیب!بو آبیده نین، اسکی لیگی(قدمت)،ایلخانی دؤنه سینه قاییدیر .
مئشه ایله اورمان (جنگل) وایلنجه توپلومو ،جورله مک و 8ایل قوتسال دیفاع شهیدلرین ،عزیزله مه آبیده سی(مقبره) ایله تله کابین ،رستوران،یئل توربینی،یوللار وباشقا ایلنجه دینجلمه خیدمترلرله ، ائینالی پارک توپلومونون گؤزلیک ایله اؤزللیینه آرتیب.
1354 ده ،شرقی آذربایجانین، اورمانچیلیغی،ائینالی داغلارین، یاشیللاندیرما ایله آغاج اکمک پیلانین،اکینچیلیک ویزارتینه گؤندره رک؛1355 ده ،یاساسی(قانون) تصویب اولاندان سونرا، "فائو "نون، اوزمانلاری ، پیلانین، چؤزومله مه سینه ، تبریزه گلدیلر! و بؤلگه یه ،باخاراق، ایش اوستونه کئچمه یین ،تصویب ائله دیلر.
ایل لر کئچندن سونرا، یاخین ایللرده ،تبریز بلدیه سی، میللتین ،ائینالی یه گئتمه یین ،ماراغین گؤره رکن، بو گؤرکملی ایشی، سورعتله ایش اوستونه کئچیردیلر.
ائینالین پؤروژه سین، گئنیشلنمه سی(توسعه) تبریز شهرین، گؤرونتوسونده بیر دؤنوش نوقطه سی(نقطه عطف) اولاراق، ائینالی داغین، آل(قیرمیزی)بویاسین یاشیلا چئویردی.
200هئکتارلیق پوروژه و دوغال پارکین ،پؤروژه سین ،شرقی آذربایجانین اوستانداری، عون بن علی ین ،آپاریجی سینا(مجری طرح) تاپیشیرمیشدی اما پوروژه نین گئنیش لیگی ،باعیث اولدو ،بو قونونون مسئوللاری، طرحین یاخشی ایره لی گئتمه یینه گؤره ،بیر یئنی قورلوشون (تشکیلات)قورماغی ایله ، ایشین گئنیشلنمه سین وایره لیشین ،تضمین ائله یه لر.
تبریزلی لر، اسکی چاغلاردا،ائینالین آبیده سینه گئتمه یه، اوز یوخاری یوللار قوللانماقلاری گرکیردی، ویالنیز داغچی لار، ائینالی آبیده سینه گئتمه یه ماراق گؤسته ریردیلر!
ایندی لیک ، پاسداران اتوبانیندان ، ائینالین زیروه سینه قدر، آسفالت تؤکولمه یینه گؤره، قوجامان ائینالی، هفته نین سون ایله تعطیل گونلرینده، چوخلو توریست ایله داغچی لاری عاییله لریله بیرلیکده ،قوناقچی لیک، ائله یه رک،،تبریزین ، سئیر ائتمه یین هرکسه سونور(تقدیم می کند)!
بوایلین سوره سینده ، ائینالی، 80 هئکتار چئشیدلی آغاج وبیتیک لرله (گیاه)داها چوخ یاشیل اولماق دؤنه سینده دیر.
غالیب اکیلمیش بیتکی وآغاج:
چئشیدلی ایگنه یارپاقلیلار(سوزنی برگ):گوموش کاجی، قارا کاج،ژونی پروس
ائننی یارپاقلیلار(پهن پرگ):ایگده(سنجد)، سؤیود،داغداغان ،بینه، بادام ،توت ،زیتون،پالیت، یئمیشان، گوز( گیردکان)و...
مئشه لیک لر و اورمان لارین (شهره ساری)، تام ساحه سی،1000هئکتار
مئشه ایله اورمان اکیمی،1372 دن،سکسن دؤردون (84)سونونا دک،اورتالاما67 هئکتار
مئشه ایله اورمان اکیمی،1385 دن، 91اینجی ایلین شهریورینه دک،339 هئکتار
مئشه ایله اورمان اکیمی، توپلوم406 هئکتار
سه شنبه بیست و یکم آذر 1391
والمان ، "آلیش وئریش توپلومو"
والمان ،" آلیش وئریش توپلومو"
ღ*ღ •٠·˙ಌಌಌ˙·٠• ღ*ღ
والمان،"آلیش وئریش توپلومو" ایله والمان نین، اوست اؤرتولو پارکینگی، تبریز بلدیه سین اورتاق پوروژه لریندن دیر.
پارکینگین تیکیلمه یی،88 ده باشلانیش اولدو،بیرینجی فازدا،300 دستگاه اؤلچوده پارکینگ تیکیله رک ایشه باشلادی.
والمان، "پارکینگ توپلومو"،یئر آلتی اولاراق،"والمان خیاوانین" آلتیندا، شریعتی ایله ارک خیاوانین، آراسیندا تیکیله رک ایشه باشلادی.
ایکینجی فاز،آلیش وئریش توپلومودور،"والمانین آلیش وئریش توپلومو"، ایکی قاتدا، والمان پارکینگین بویوندا تیکیلمک، دؤنه سینده دیر، و2 فاز دان تؤره نیب:
1-بیرینجی فاز،والمان پارکینگین آردیندا،شریعتی کسیشمه سینه(تقاطع) دک، تیکیلمک دؤنه سینده دیر.
2- بو آلیش وئریش مرکزین ،ایکینجی فازی،شریعتی خیاوانین باتی سیندا تیکیلمک دؤنه سینده اولاراق؛بیرینجی فازا گؤره داها گئنیش وائنی دیر!
ایکی مرکز، شریعتی خیاوانین،آلت(آشاغی)بؤلوموله، بیربیرینه یاپیشاجاقلار!
"والمان آلیش وئریش مرکزی"،بئش گیریش یولا صاحیب اولاجاق دیر؛
1-بیرینجی گیریش یولو،والمانین ،پارکینگ توپلوموندان
2-ایکینجی واوچونجو گیریش یولو ،شریعتی خیاوانین برینده تیکیلن ، آلیش وئریش توپلوموندان
3- دؤرد وبئشینجی گیریش یولو،ضرغامی، "آلیش وریش مرکزین "سونوندان اولاجاقدیر
بو توپلومدا، 100آلیش وئریش دوکانی، تیکیله جک، یئرله شدیگی یئر و اورتامین دورمونا گؤره، اوغورلو مجتمع اولاماغین ،گله جکده گؤسته ریر .
سه شنبه بیست و یکم آذر 1391
تبريزين تاريخسل قاپلاري ايله باشي سويوقلوق!
تبريزين تاريخسل قاپلاري ايله باشي سويوقلوق!
ღ*ღ •٠·˙ಌಌಌ˙·٠• ღ*ღ
تبريزين ،سككيزليك قاپلاري،ياخين ايل لرده، عظمت ايله گؤزليك له، يابانجي يوروش لرين قاباغيندا،تبريز شهرين،ديرنمك آراجي دير! ويئرلي و يابانجي موسافيرلرين، "گل،گئت"،يئري ايدير،ايندي بو 8قاپيدان ،يالنيز1.5قاپي ،قاليب!
"كولتورال ميراثين" ،مسئوللاري ايله "تبريزين شوراي شهري"، بو قاپيلارين، يئنيدن ،قورولماسين، وعده وئريب لر!
2400ايل اؤنجه دن، تبريز شهري، 8 قاپي وحصارلا، قورنوردو،يابانجي قونشولار ايله تاجير وموسافير لر با قاپي لارا قوللاناراق،تبريز له ،"گل گئت" وايليگي ده اولوردولار!بو 8قاپينين، يئني دن قورلماسي،كئچميش لرين خاطيره سين ،بيزه خاطيرلاياجاق!
تبريزين سككير قاپيسي ،عيبارتدير:سيرخاب قاپيسي، باغمئشه قاپيسي،خياوان قاپيسي،نوبرقاپيسي،ميارميار قاپيسي، گجيل قاپيسي، ايستامبول قاپيسي و دوهچي قاپيسي.
"بهروز خاماچي" ،تبريزين ايسلامي شوراسين، اؤيه سي،بو اسكي قاپيلارين،يارانماسي، حاققيندا بئله دئدي:يابانجيلارلا ،آليش وئريش ين اؤنمي،و يابانجي اؤلكه لره ، گؤندريش، وباشقا يئرلردن ميللتين مايحتاجين تامين ائله مك اوچون،اسكي چاغلاردان، تبريز،اؤلكه نين،تاريخسل،آليش وئريش ، نيظامي وسياسي مركزي دير!
بو تبريزلي آراشديرجي،بوقاپي لارين،ايشلمه ساعاتلارينا ايشاره ائله يه رك، آرتيرير،كئچميشده، تبريزين شهرباني سي، "كره ني خانا"،تيمچه سين، داليسيندا يئرلش ميشدي،آخشام لار، اذان چاغيندا،قاپيلار، "كره نئي" سسيله،اصلده،بيلديرش آراجي اويناميندا اولاراق،باغلانيردي و سحر چاغي، اذان چاغيندا،"كره ني" سسين، ائشيتمك له، ايشه باشلاييرديلار.
ادامه مطلب
سه شنبه بیست و یکم آذر 1391
توركيه نين،" funtime ايلنجه توپلومو"نون، آدايليغي ،تبريزين، لاله پاركيندا
ღ*ღ •٠·˙ಌಌಌ˙·٠• ღ*ღ
"هوتئل لاله"، تبريزين ،دؤردونجو 5 اولدوزلو هوتئلي اولاراق، توركيه نين ،امكداشليق و سرمايه ياتيريمي له(سرمايه گذاري) ،باغمئشه پاركين ،اؤنونده تيكيلينيب!
بو توپلوم،18 قات و5قات تيكينتيدن تؤره نيب!18 قات "گؤي دله ني"،هوتئلين، آنا تيكينتي سي دير!
لاله هوتئلين، "آليش وئريش مركزي"، بيرينجي ايله مودرن اولاراق ،تبريز بلديه سين و يابانجي سرمايه ياتيرميلا، توركيه وآوروپانين، ان تانينميش برند ومارك لاري ايله،تجهيز ويولا سالينيب!
لاله توپلومونون، يوخاري قاتيندا، اوست اؤرتولو "اويون شهري"، گله جك آي لاردا ،يولا دوشه جك!،
بو "اويون شهري"، توركيه نين، funtime آدايليغيدير!!
آرتيرماليدیر،"فان تايم" ، توركيه نين، ان سئويملي ايلنجه مركزلريندن دير!
فان تايم،İstinye Park -Capacity - Historia-Carousel-Edirne Kipa-Salihli Kipa-Konya Kipaده ،آدايليغي وار!
funtime ين،ايلنجه مركزلري ، دونيانين ان مودرن وسايل لرينه تجهيز دير!
سرمايه ياتيرانين(سرمايه گذار)، وئرديگي سؤزلره اساس،" فان تايم" ين مركزي ،بهمن آيندا ،آچيليش اولاجاق!
"اويون شهري"، آشاغي داكي ، بؤلوم لردن، قورولوب:
1-بئش بعدي سيناما
2-بولينگ
3-اويون وايلنجه آراجلاري(وسايل تفريح وبازي)
سه شنبه بیست و یکم آذر 1391
اطلس،"آلیش وئریش،ایلنجه ،ایداری توپلومو"
"اطلس ،آلیش وئریش توپلومو" یئنیدن جانلاندی!
نئچه ایل اؤنجه ،ولیعصرین ،نگین پارکیندا "اطلس،آلیش وئریش، ایلنجه توپلومونون"،تیکیلمه یی،تبریز شهرینده دیللره دوشدو!ایندی چوخلو شهرداشلاریمیز، اطلس توپلومون، تیکلمه ییندن خبرلری وار!تاسوفله، شهرداشلاریمیز، اطلس توپلومونون، ایمکانات واؤزللیکلریندن خبرسیز دیلر!
اطلس توپلومونون،قورالی ،4 بؤلومدن تؤره نیب!
بیرینجی بؤلوم:دؤرد قات پارکینگ
ایکینجی بؤلوم:6قات، آلیش وئریش مرکزی
اوچونجوبؤلوم:ایکی قات، ایلنجه،کولتورال وایدمان مرکزی
دؤردونجو بؤلوم:آلیش وئریش،خدمات وایداری دفترلری
اطلس توپلومو بیر باخیشدا
اطلس ،آلیش وئریش مرکزی، ولیعصرین، نگین پارک، بؤلگه سینده یئرله شیب؛اطلس توپلومو،87اینجی ایلده،"مهندیس عبدالحسین رهبری" و "ایران اطلس شیرکتین" ایشتراکیله،ایش اوستونه کئچمه یی، باشلاندی.
بیرایل کئچندن سونرا،و ایکی قات، دمیراسکئلتی تیکیله رک،تاسوفله، مهندیس رهبری ، پارا دورموندان،دیگرگین اولاراق،اؤز پای ین، ساتماق ایسته دی!بیرایلدن سونرا،باغمئشه شیرکتین الی له ، اطلس توپلومونون ،تام پای ین آلماغی ،بللی اولدو.
پروژه نین ،سرمایه یاتیرانیندا ،دگیشیکلیک لر و اوزون سوره ده ایشین یاتیریمیندان سونرا،90 اینجی ایلین سونوندا،اطلس توپلومو یئنیدن جانلاندی.
هله لیک، بو آز زاماندا، نئچه قات دمیر اسکلتین اوستونه قویاراق،بو آلیش وئریش مرکزی ،بئشینجی قاتینا(اسکلتی) یئتیشیب؛برنامه لره اساس، ایکی شیرکت ، اطلس توپلومونون، 92 اینجی ایلین سونونا دک،بیتمه یین ،سؤزون وئریب لر
ادامه مطلب
سه شنبه بیست و یکم آذر 1391
آيسان، اكيز گؤي دله ني (برج دوقولوي آيسان)
ღ*ღ •٠·˙ಌಌಌ˙·٠• ღ*ღ
"آيسان گؤي دله ني" " ایلنجه،آلیش وئریش ،ايداري"، توپلومو،تبريزين ،"باغ قاباغيندا"،اسكي ترمينالين ،يئرينده ،تيكيلمك دؤنه سينده دير!
آيسان گؤي دلنين،40000مئترموربع ليك، فونداسيونو بيته رك ،دميراسكئلتي، اونون اوستونه قورولاجاق!
آيسان توپلومو، تيكيلمه سين، باشلانيشيندان اينديه دك، خريطه سينده 3 دفعه دييشيكلیک يارانيب!
بو دييشيكليك لر،گؤي دلنين معماريسيندا وگؤي دلنين قاتلاريندا ايدي!
آيسان گؤي دله نين ،قات لاري،36 و33 قاتدان،40 و39 قاتا، آرتيب!
بو اكيز گؤي دلنين،تيجاري دوكانلارين، سايي سي،1100ساييدان 1800 قدر چوخاليب!
پاركينگين ظرفيتي،3000دن3800 يئتيشيب!
آيسان گؤي دله ني،1800آليش وئرش واحدله ،اؤلكه نين، ان بؤيوك آليش وئريش مركزي اولاجاق!
بو،" آليش وئريش،اقامتي،ايداري،ایلنجه" ،توپلومو،4هكتار ليق ،يئرده ،تيكيلمك دؤنه سينده دير!!
گئنل بيليگي:
ساحه سي40000مترموربع
اوست اؤرتولو ساحه(آلت ياپي=زيربنا)600.000مترموربع
بئش قاتلي، اوست اؤرتولو پاركينگ،ظرفيت3800دستگاه
ايكي گؤي دلن39 و40 قاتدا
سيناما توپلومو،اوچ سيناما پرده سي ايله ايكي يغيناجاق سالونو
سرگي توپلومو،اينجه صنعت وفرش سرگي سي وموزه
"شهراويونو "پاركي ايله سوپاركي
رستوران توپلومو،فست فود،سنتي و...
بئش اولدوزلو هوتئل،10قاتدا،40 قاتلي، گؤي دلندن
آپارتومان هوتئلي،10 قاتدا
25 قات، ايداري
هايپرماركت،10000مترموربع اؤلچوده،بيرينجي قاتدا
قايناق:تبريز شهر آرزوها،توركجه يه چئورينيب
سه شنبه بیست و یکم آذر 1391
24 قات،"آلیش وئریش ،ایلنجه مرکزی"،فهمیده مئیدانین،باتی ضلعینده
24 قات،"آلیش وئریش ،ایلنجه مرکزی"،فهمیده مئیدانین،باتی ضلعینده
ღ*ღ •٠·˙ಌಌಌ˙·٠• ღ*ღ
بو آلیش وئریش مرکزی، فهمیده مئیدانین باتی ضلعینده، "زمرد" کویون، جیواریندا ، "شیب راه" شیرکتین، الی له ،پلانی تؤکولوب!
یو "ایلنجه آلیش وئریش" مرکزی ،28قاتدا(4قات یئرآلتی پارکینگ) یاخین گلجکده، تیکیله نه جک.
بو آلیش وئیش مرکزی، آشاغی بؤلوملردن ،تؤره نیب:
1- بیرینجی ایله دؤردونجو قاتادک، پارکینگ
2-همکف ایله دؤردونجو قات، آلیش وئریش مرکزی
3-دؤردونجو قات، رستوران
4-بئشینجی قات، اوست اؤرتولو شهر اویونو
5- آلتینجی قات، سیناما
6-یئددینجی قات، ایدمان سالونلاری
7-سککیز ایله14نجو ،قاتا دک، خدمات واحیدلری
15-8ینجی قاتدان14 دک، دینجلمه یئرلشیم سوییت لر
9 -22ینجی ایله 24نجو قاتادک،ییغینجاق سالون لاری+توی و شنلیک سالونی+کنسرت سالونی
بو توپلومون، بؤلوم لرین چؤزمه له ینده، آشاغی سونونجایا ،یئتیشمک اولور:
53% فایز، آلیش وئریش بؤلوملری+ 9%ایلنجه ،کولتورال وایدمان بؤلوملری+ 8%قوناقلیق+ خدماتی و یئرلشمه بؤلوملری.
بو 24 قات گؤی دله ن وباشقا تیکینتی لر ،فهمیده مئیدانین جیواریندا ، بیر آیریملی ایله یئنی گؤرونتو هرکسین قافاسیندا یاراداجاق!
سه شنبه بیست و یکم آذر 1391
تبریزین "دونیا آلیش وئریش مرکزی"، اتوزاوچونجو(33)قاتا یئتیشدی!
تبریزین "دونیا آلیش وئریش مرکزی"، اتوزاوچونجو(33)قاتا یئتیشدی!
پردیسانین سوپرفریم ، گوی ده له نی،35 قاتلا، تبریزین ،"دونیا آلیش وئریش مرکزی" اولاراق،ژاپونون، سون مودرن وایرلیش لی(پیشرفته) تکنولوژی سی له، مجهز دیر،بو هوندور گؤی ده له نین تیکیلیشینده؛ترپنمه قارشی سیندا(زلزله) ،دیره نن(مقاوم)، تکنولوژیه قوللانیبلار .
"دونیا آلیش وئریش مرکزی"،تبریز بؤیوک شهرین، ولیعصر بولگه سین دوغوقوزئی ینده، یئرله شیب.
"دونیا آلیش وئریش مرکزی"گؤی ده له نی، فهمیده وباغمئشه پاریکنا ساری دیرو گؤزل گؤرونتویه صاحیب دیر!پردیسان گؤی ده له نی،آشاغیداکی ایمکاناتدان تؤره نه رک،تیکیلمک دؤنه سینده دیر.
1- گسلدن اوزاقلیغی
2-مودرن ایله یئنی تیکیلن بؤلگه ده،یئرله شمه سی
3-اتوبان وآنا یوللارا راحتجادان قوللانماغی
4-دؤردبعد دا، یاخشی گؤرونتو
5-اؤزل ریکلام دورمو(موقعیت تبلیغاتی مناسب)
6-لازیم اولان تحلوکه سیزلیگی ،راحتجادان تامین ائله مک
7-یئترلی قدر سرگی
8-یئترلی قدر پارکینگ
9-ترافیک لی ، یوللاردان یاخشی فاصیله
10- صوتی بیلانلیق لاردان، یاخشی فاصیله
11-خوش هاوا ایقلیمده یئرله شمه سی
"دونیا آلیش وئریش مرکزین"، پروژه سی، 8220مئتر موربع ، ساحه ده ،تیکیلمک دؤنه سینده دیر،گؤی ده له نین، اوچ بوجاغیندا، یاشیل ساحه آرتاراق، توپلام یاشیل ساحه ،ایکی هئکتاردان آرتیق اولاجاق.
سوپرفریم گؤی ده له نین، تکنولوژی لری
-بو پوروژه ده، هیدرو میکانیکی تکنولوژی یه قولاناراق،ترپنمه ایله آغیر یئل وفیرتینالارین(طوفان) قاباغیندا دیرنمک اوچون یوخاری تکنولوژی یه صاحیب دیر! گؤی دله نین ،مودرن تیکینتی سی باعیث اولور، ترپنمه نین گوجو، تیکینتی نین ،هر بؤلومونده کونترول اولسون!
-ستون لار ،هر تیکینتی نین، اصلی دیرنمک ،گوجودور،اؤنجه یاپیلمیش(پیش ساخته) ایله یوخاری قاتدا کونترولاردان کئچه رک، تیکینتی نین ،دیرنمه یین، تضمین ائله ییر.
-تیکینتی نین مرکزی بؤلومونده ،دیره نه ن، بئتونا قولاناراق،60نیوتون بر میلی مئتر موربع یه دک، دیرنمک ایمکانی وار!
-ایچ ستونلارین اورتاسیندا یئنی تکنولوژی یه قولانماق
_گوج آلان بؤلوم لرده ،میلگرد لرین یئنی دوروشوق تکنولوژی سی
پردیسان، گؤی دلنین،اؤزللیکلری:
-تیکینتی نین، قورالین ، کونتورلو،ترپنمه چاغیندا
-تیکینتی نین سون درجه یه دک ،تحلوکه سیزلییی
-تیکینتی نین ، گؤرونمونده(نما) ایله تمل وقورالیندا ،دونیانین ان مودرن، تکنولوژی سینه قوللانماق و گؤی ده له نین ،اؤزگور پلانی، یانغین لیق اوچون
-دیک اوچان(هلی کوپتر) باندی، گؤی دله نین، دامیندا
-گؤرونتو، شهرین دؤرد بوجاغیندان
-اؤزگور پلان تکنولوژی سی
ستون لارین سایی سین آزلیغی،تیکینتی نین بیر قاتی، بیر واحید دن 11 واحیده دک بؤلونه بیلر.
گؤی ده له نین ،پلانیدا سینیرسیز دگیشیک لیق هر زاماندا ،ایمکانی وار!
دونیا آلیش وئریش مرکزین، آنا قورالی:
-آنا تیکینتی،35 قات
-تیکینتین ساحه سی،37مین مئتر موربع
-همکف قات:لابی+ایطلاعات+دؤزوم بؤلومو+کافی شاپ+رستوران
-بیرینجی قات: سرگی+ دونیا آلیش وریش مرکزین،ایداری بؤلومو:تیجاری ایطلاعات سرویسی+آی تی+یایین ائوی+مرکزین سورملومودور بؤلومو+دونیا تیجارت مرکزین؛ کلوپو+بیلیمسل وتیجاری سرویس لرین مرکزی+دیلمانج مرکزی
-ایکینجی قاتدان،28 اینجی قاتادک،آدلیم آلیش وئریش مرکزلری؛297 واحید
-هوتئل آپارتومان،29 ایله 31 ینجی، قاتادک
-ییغینجاق سالونو_ رستوران،32 ایله 35ینجی قاتا دک
-همکف قاتدا، چئشیدلی سرگی لر( یئیمتی ،ماشین ،قالی و.....)
-اوچ قات، اوست اؤرتولو پارکینگ،10620 مئتر موربع ده


c: text/html

text:
داشقین موعللیم ایله دانیشیق
داشقین موعللیم ایله دانیشیق
پروفسورعلی داشقین؛ یازار،شاعیر، چئویرمن، دوزلتمن، تورکولوژی ودیلچیلیک بیلیم داللاری اوزره دوکتور،تورک دیلی ادبیات اؤیرتمنی ۲۲۰-دَن چوخ بیلیمسل و شعر و رومان کیتابلارینین یازاری، چوخ شهرلرده اؤزللیکله اورمودا تورک دیل و ادبیات اوجاقینین تملینی قورموش…دورنانیوز رسانه سینین باشلانیشینان سایین داشقین موعللیم ایله بو ایلک دانیشیغیمیز اولور او زامان کی بیز اورمودا هفته ده۲ساعات کیلاسلارا گئتمه یه واختیمیز اولموردو،دوکتور منت سیز تاکسی ایله تبریزدن اورمویا قدَر گلیب-گئدیردی او بویوک امکلره آنجاق بویوک اینسانلار دوزه بیلرلر. دوکتورون دیش پرستیژی نه قدَر ال چاتماز اوجا اولسادا ،عکسینه ایچی او قدَرده آلچاق کونولدی او بویوک اوستادین بیر کیچیک اؤیرنجیسی کیمی بونو دویموشامدا سؤیله ییرم.
- سالام و سایغیلار حؤرمتلی موعللیم داشقین جینابلاری! سیزی بیر داها اورمودا گوردوکده موتلو اولدوق و یئنی بیر موصاحیبه ایچون قرار وئردیک واختینیزیدورنانیوز سایتینین اوخوجولاری ایله پایلاشدیغینیز ایچون ساغ اولون!
اؤنجه لیکله سیزه و « دورنانیوز »سایتینین توم کادروسونا درین سایغیلاریمی، سونسوز ساغوللاریمی و گؤنوللو شوکرانلاریمی سونار، هامینیز ایچین اولو تانریدان جان ساغلیغی و اولدوغوندان آرتیق باشاریلار دیلریم.
- فارابی دیل اوخولونون تملینی قویماقدان آرتیق ۱۱ ایل کئچدی چئشیدلی تضییق لردن دولایی بو سورج گئرچکدن اوغوردور،بو مرکزین ایلک گونلریندن و دوامیندان لوطفن دئیین؟
سیزین ده وورغولادیغینیز کیمی، « فارابی دیل اوخولو » تام ۱۱ ایل بوندان اؤنجه آغیر شرطلر و بؤیوک سیخینتیلار ایله قارشی- قارشییا اولدوغوموز بیر زاماندا قورلموشدور. او دؤنَمین آجی وئریجی گونلری و یوروجو چَتینلیک لری اوچ آیریجا قولا بؤلونوردو و اونلارین هر بیریسی اؤزونه اؤزَل اوزلاشما، چالیشما، دؤیوشمه و قانیتلاما ایسته ییردی کی، بیز همین سورونلاری اؤنجه اوجا تانری نین و سونرا دا وارلیغیمیزا ایچدن اینانان دوستلاریمیزین اَل و گؤنول بیرلییی ایله چؤزموش اولدوق. بیرینیجی سورون او دؤنَمین یاسال و اولوسال زوروملوقلولاریندان عبارت ایدی و من هر چاغ اولدوغو کیمی ایشیمی قانون چرچیوه سینده حل ائتمک ایسته ییردیم فقط بونون ایچین چوخ بؤیوک چابا گرَکیردی چونکو کیمسه بئله بیر علمی- ادبی- میللی فعالییتی وار اولان قانونلار سیستئمینده گؤتور- قوی ائده بیلمیردی. منیم او گونلر بویونجا باش ووردوغوم ایداره، اورگان، قانون و شخصلرین ساییسی او قدردیر کی، هامیسینی بیر یئرده خاطیرلایا بیلمیرم. بوتون بونلارا باخمایاراق، اینانجیمین دوغرو و توتدوغوم یولون دوزگون اولدوغونا تام ووجودوملا ایناندیغیم ایچین ییلمادان و اوسانمادان چالیشمالاریمی سوردوردوم و بو گونکو دیل مرکزینین یاسال اولاراق قورولماسینی ساغلادیم.
ایکینجی و داحا قورخولو سورون بیزیم جاهیل دوستلاریمیزین علمه، میللی وارلیغا و قانونی یوللارا اینانماییب ایچی بوش شوعارلار وئرمه سیندن عبارت ایدی. بونلار بیزیم یانیمیزدا دوراجاقلارینا، تام باشاری و گوجلری ایله فارابی اوخولونون قارشیسینا دیکیلیب، اونو داغیتماق و اورادا بیلیمسَل ائییتیم آلانلاری دالدا- بوجاغا چکیب عؤمورلرینی مَحو ائتمک ایچین چالشیرلاردی. بیز بونون ندنلرینی چوخ یاخشی بیلیر، اونلارین قیسا بیر سوره ایچریسینده توکَنیب گئری چکیله جکلرینی ده آچیق- آیدین گؤررودوک. اونلار یاراسانین ایشیقدان قورخدوغو کیمی، علمدن قورخار، میللی ائییتیمدن قاچار و قارشیلیقسیز اَمک وئریب ائله- یوردا خیدمت ائدن بیرینی دوشمن کیمی گؤسترمه یه چالشیرلاردی. چونکو اونلارین بازاری بیلیم دئییل ده، جهالت کؤلگه سینده رؤونق تاپیردی.
اوچونجو سورون ایسه بینا و یئر سورونویدو. اورمو کیمی بؤیوک شهرده کیمسه بیر اوتاقلیق بئله یئرینی هم ده پارا قارشیلیغیندا بیزه وئرمک ایسته مز، توتودوغوموز یاسال یولو قورخولو بیر گئدیشات کیمی دوشونوب دوروردو. بونو بیله- بیله، بیز یئنه ده اومودوموزو زییانیمیزین تاواسیندا بیشیریب یئمکدنسه، داحا آرتیق چابالاماغی و یولوموزون دوغرو اولدوغونو هر کس ایچین آچیقلاماغی دوشوندوک و ترجیح ائتدیک. همین یؤنده چوخ دَیَرلی اؤیرَنجی لریمدن بیری ساییلان « رسول اَرتورک » ون یاردیمی ایله جناب « حاج آغا ذولفقاری » و جناب « حاج آغا صادقی » ایله تانیشدیم. اونلار ایلک اؤنجه بیر اوتاق و محدود بیر ساعاتلار ایچین بیزی قبول ائتدیلر و داحا سونرا بیزی و قانونی یولوموزو اؤیرَنینجه « فارابی » اوخولونو تام کادرو و بوتون امکانلاری ایله بیزه اَسرگه مه دیلر. بئله لیکله بیزیم اوچونجو آشامامیز دا اوغورلو باشا چاتدی و جهالت کاروانینی اؤلومجول اولاراق سوروندورَن سییاست دوشکونو و ایچی بوش شوعار پهلوانلاری یعنی بیزیم اوزده دوست، آرخادا قنیم لریمیز قارا بولود اولاراق باشیمیزدان چکیلیب گئتدیلر. بورادا بیر چوخ اورمولو دوستلاریمین آدینی چکیب تشککور ائتمم لازیم دیر فقط ساییلاری نین چوخ اولدوغو اوزوندن آغ ساققال اولاراق جناب « حاج آغا ذولفقاری » نین آدینی چکیب اؤز درین میننت دارلیغی بیلدیرمک ایستردیم.
- بـئله بیر دیـل اوخولـلاری باشقا شهرلـرده اوزلـلیکله تبـریزده ده وار می؟
بیلدییینیز کیمی ایراندا ایلک تورک دیلی و ادبیاتی اوخوللارینی یاسال و رسمی اولاراق قوروب و داواملی شکیلده چالیشدیران من اولدوغوم ایچین، بئله بیر اوخولون هئچ بیر شهرده حتتا مؤحتشم تبریز شهرینده بئله قورولمادیغینی بیلیرم. اؤتن اوتوز نئچه ایلین ایچریسینده آیری- آیری بیلیم اوجاقلاریندا گئچیجی اولاراق دیل صینیفلاری قورولموشدور یانلیز اونلارین حامیسی بیر- ایکی آیلیق و قیسا بیر سوره ایچین هم ده رسمی اولمایاراق نظرده توتولموشدور. من همین گئچیجی صینیفلارین بیر چوخوندا اؤیرتمن اولاراق اَمک وئرمیش بیریم و بو گونده همین صینیفلار بعضی شهرلر او بؤلومدن تبریزده داوام ائدیر آنجاق فارابی دیل اوخولو گئچن ۱۱ ایلین بویونجا دورمادان فعالیت گؤستر میش و یوزلرجه سویداشیمیزی او بؤلومدن سیزین اؤزونوزو اؤز آنا دیلی، ادبیاتی و میللی- معنوی دَیَرلری ایله تانیش ائدیب، اوخوسونو تام بیتیرنلر ایچین دیپلوم بئله وئرمیش دیر.
- سون ایلـلرده بیـلیم سل و ادبی چابالارینیزدان سویله یین :
منیم بو گونه دک اؤلکه ایچی و اؤلکه دیشیندا ۲۲۱ کیتابیم ایشیق اوزو گؤرموشدور کی، اونلاردان ۱۲ سون ایللره عاییددیر و بئش جیلدلیک ( ۲۵۰۰ ص. ) شعیرلر توپلوسو، تورکجه- فارسجا گئنئل سؤزلوک، علی آغا واحیدین ۹۴۴ صحیفه لیک دیوانی،… سون ایللرین وئریمی دیر. بوندان باشقا، سون ایللرده قاتیلدیغیم اولوسلارآراسی قورولتایلاردا دا بیرینجی و ایکینیجی یئرلری قازاناراق تورک دونیاسی آوروپا- آسیا ادبی اؤدوللرینی دا اَلده ائدیب ائلیمیزین ادبی وارلیغینا سونموشام. بونلارین یانی سیرا اؤتن ایللر ایچیریسینده اییرمیدن چوخ شارقی و ماهنیم اؤلکه ایچی و اؤلکه دیشیندا بسته لَنیب اوخونموشدور.
- گـله جکـده نه ایشـلر و اثرلـری گوزله یه بیـلریـک ؟
گؤرَجک گونوم و سورَجک عؤمروم اولورسا، آذربایجان توپونیملری (۱۲۰۰ ص.)، بؤیوک نیظامی نین خمسه سی (ترجومه)، قاراباغ پوئماسی، اورمودا گؤزوم قالیب ( رومان)، من حله ده سئویرم ( رومان)، اؤز گئچمیش (خاطیره)، … کیمی اثرلری نشر ائتدیرمه یی دوشونورم.
-شاعر اؤره گی دردلی اولار؛ اورمو گؤلونون دالغالاری سیزین اؤره یینیزده و شعرلرینیزده نه طور چالیر؟
« سئوگی داموسو » رومانیمدا قلمه آلدیغیم، « اورمولو اؤیرَنجی لریمه » آدلی شعیریم و اورمو ایله باغلی بیر چوخ یازیلاریمدا چالدیغی کیمی.
-سیز همیده بیر زامانلار آسان درگی سینین باش یازاریدا اولدونوز؛عمومیتده آذربایجان غزئته لرینین سورونلارینی و اولورسا صاباحیمیز درگی سینی دَیرلندیرین!
« آسان » قزئته سی و بیر چوخ باشقا داخیلی- خاریجی مطبوعات اورگانلاری نین باش یازاری، سوروملو مودور و یئتکیلی نوماینده سی اولدوغوم ایچین بو ایشین نئجه زور، نئجه سوروملو و نئجه آغیر اولدوغونو هرکسدن داحا یاخشی بیلیرم. بیزیم کیمی اؤلکه لرده دوشونجه نی تانری نین آند ایچدییی قلم ایله چاتدیرماق، تَلَسکن اوخوجو کوتله سینی راضی سالماق، گَلیر اَلده ائتمه دن مطبوعات ایشی گؤرمک و سونوچدا ایستمه دییین ائلئشتیریلری آلماق هر کسین ایشی دئییل دیر. بو باخیمدان سیزین و دیگر دوغرو دوزگون چالیشان مطبوعات ایشچیلرینی تبریک ائدیر، توتدوغونوز یولدا اوغورلار دیله ییرم.
- ایستردیم سون شعرینیزی رجاء ائدیم :
گؤزلرینده توتساق یاتان
منی گؤرمه یه قویو وئر
کیپریک بارماقلیقلاری نین آرخاسیندان اولسا بئله
یوخسا گؤروش یاساغیمی وار؟
دوداقلاری نین چئلیک قاپیسیندا
کئشیک دوران قاردییانا تاپشیر منی
یوخسا اونون دا
بوغازا تاخیلاجاق ایپی، ساپی، آساغیمی وار؟!
سن
گؤزونده جیویل- جیویل یانان گونشی سؤندورمه
من
گؤز یاشلاری نین ایسسیز، قیر چؤلونده
سوسومدان اؤلمه یی باشارار
باخیشیندا دیریلیب
یئنی من اولماغی ده نه یَرَم
بیر اَلجه اوره یی بوشونا دؤیوندورمه!
حارایا گئتدییینی بیلمه ین
اوچورتما دئییل آغزیمدان چیخان سؤز
سن منیم باشیما گَلَن اَن ایی شئی
من سنین باشینا دوشن اَن گؤزَل بلا
اییده باغیندا گؤزله یه جم
گَل حا !
منده بیر سن
سنده بیر منیم اَسیر دوشوب
بو آرادا
سنه گئدن هئچ بیر یول منه اوزاق دئییل
باش اوجوندا دورسان اییی اولور
بو قازان قایناداجاق بیزی حله
سندکی منین دئییل
اولسا- اولسا
اونداکی کیمین چیی اولور!
اَن اییسی
عؤمورلوک ایش کسدیر توتوقلو منه
گؤروشسوز، گؤروجوسوز یاتسین بَبَکلری نین بیرینده
من گَلیر آلیریم سنی
گؤی مچیدین میناره سیندن
سن دایان، دور یئرینده!…
- ساغ اولون ؛هر نه اؤره ک سوزونوز وارسا بویورون؟
کئشگه دئیه بیلسه یدیم قیفیللی قولاقلارا آچارسیز اوره ییمین
سؤزلرینی، کئشگه !!
دانیشیق آپاران : حجت الهامی
دورنانیوز – سرویس تورکی :

robotstxt: allowed

filter: keep


text:
سروده های نجمه
با نام و یاد خدای بزرگ
مامنتظرو به شب ارادت داریم اعراف به مستی وجهالت داریم هرچند تمام روحمان یخ زده است خورشید نیا !!! به سایه عادت داریم . ********************** " قادایئلی. . . " سن آدیم سانیم سان آذربایجانیم شوهرتیم شانیم سان آذربایجانیم داماردا قانیم سان آذربایجانیم سیلکه لندی قاریش قاریش توپراقین سن هر تیتره ینده من ده تیتره دیم سینه ن اوسته ماحاللاری دولاشدیم مین آرزیلی ایستک لره قول آشدیم کورپه دیللی اورکلره یول آشدیم سیلکه لندی قاریش قاریش توپراقین سن هر تیتره ینده من ده تیتره دیم قاراداغدا اوخول قوردوم بیر زامان یاشاییشی اورادا گوردوم بیر زامان قاتیق چالیب خالی هوردوم بیرزامان سیلکه لندی قاریش قاریش توپراقین سن هر تیتره ینده من ده تیتره دیم اوستوموزه قادا یئلی کوکره دی دنیز کیمی آزر ائلی کوکره دی یاردیم اوچون اینسان سئلی کوکره دی سیلکه لندی قاریش قاریش توپراقین سن هرتیتره ینده من ده تیتره دیم کورپه یاشلی دورنالارا آغلادیم سودی دونموش آنالارا آغلادیم قان یاشماقلی صونالارا آغلادیم سیلکه لندی قاریش قاریش توپراقین سن هر تیتره ینده من ده تیتره دیم . تابستان ۹۱
مامنتظرو به شب ارادت داریم
اعراف به مستی وجهالت داریم
هرچند تمام روحمان یخ زده است
خورشید نیا !!! به سایه عادت داریم .
**********************
" قادایئلی. . . "
سن آدیم سانیم سان آذربایجانیم
شوهرتیم شانیم سان آذربایجانیم
داماردا قانیم سان آذربایجانیم
سیلکه لندی قاریش قاریش توپراقین
سن هر تیتره ینده من ده تیتره دیم
سینه ن اوسته ماحاللاری دولاشدیم
مین آرزیلی ایستک لره قول آشدیم
کورپه دیللی اورکلره یول آشدیم
سیلکه لندی قاریش قاریش توپراقین
سن هر تیتره ینده من ده تیتره دیم
قاراداغدا اوخول قوردوم بیر زامان
یاشاییشی اورادا گوردوم بیر زامان
قاتیق چالیب خالی هوردوم بیرزامان
سیلکه لندی قاریش قاریش توپراقین
سن هر تیتره ینده من ده تیتره دیم
اوستوموزه قادا یئلی کوکره دی
دنیز کیمی آزر ائلی کوکره دی
یاردیم اوچون اینسان سئلی کوکره دی
سیلکه لندی قاریش قاریش توپراقین
سن هرتیتره ینده من ده تیتره دیم
کورپه یاشلی دورنالارا آغلادیم
سودی دونموش آنالارا آغلادیم
قان یاشماقلی صونالارا آغلادیم
سیلکه لندی قاریش قاریش توپراقین
سن هر تیتره ینده من ده تیتره دیم .
تابستان ۹۱


text:
سون دؤنه هاچان بیرینه "سنی سئویرم "دئییبسیز ؟ سیزدهمی بیر اینسانین قارشیسینا کئچیب گؤزونه باخیب ،الینی توتوب " سنی سئویرم" دئمهیی چتین بیر ایش بیلیرسیز؟ یاشادیغیمیز دویغولاری پایلاشماق داها دوزو پایلاشا بیلمک بؤیوک بیر شانسدیر.بلکه ده تقویمین آتالار گونو آنالار گونو و اونا بنزر اؤزل گونلری، اؤزوموزده بو باجارینی گوجلهندیرمهیه گؤزل بیر فورصتدیر.امینم آرامیزدا چوخلاری آتاسینی درین دویغولارلا سئویر آنجاق ایندیه دک بیر دؤنه ده قوجاقلاییب اؤپمهییب . .گرچکدن حئییف دییلمی ؟!
.سئوگی اینسانین ان تمیز و ان قوتسال دویغوسودور. آتا آنا سئوگیسی ،اولاد ،باجی- قارداش ،یولداش اؤیرهتمن، سئوگیلی سئوگیسی هر بیری قوجامان بیر باغین آیری- آیری رنگلرده، اییلرده دادلی ،شیرین میوهلریدیرلر.آنجاق بیزلر اسفلرله حیرصلهنمک کوسگونلوک اینجیکلیکلریمیزی داها راحاتلیقلا گؤرسهدیریک. سئوگی دویغولارین ان پایلاشمالیسی اولدوغو یئرده گاه حؤرمت گاه حیا گاه غورور... آدینا اونو اؤزوموزده باسدیریریق .دوزدورکی کئچمیشدن گلن گلهنکلرله قایدالار میللتلرین کیملیک و اصالتینی تمثیل ائدیرلر واونلاری قوروماق هامینین بورجودور آنجاق هر کولتورون زامان ایچینده دییشمهسی گرکن قایدالاری دا اولا بیلر .بیر زامانلار ایجتیمایلا عاییلهلرین دورومو بیر داورانیشی گرکدیریبسه او قایدا هر دؤوورده ایشه گلمیه بیلر .مثلا بیزلرده سئوگی دویغوسونو راحاتلیقلا گؤرسهدیب دیله گتیرمهیه (اؤزللیکله جمع ایچینده )یاخشی گؤزله باخیلماییب .حال بوکی سئوگینی دیله گتیرمک عایله باغلارینی گوجلهندیریر، اونلاری بیربیرینه یاخینلاشدیریر ،مودئرن یاشامین گتیردییی چوخلو پیسخولوژیک ناراحاتچیلیقلارین قاباغین آلیر.
اصلینده بیزی اینسان ائدن دویغولاریمیزین هامیسیدیر. نیفرت ،قیزقانچلیق ،اوزونتونو ده سئوگی کیمی یاشاییریق و اونلاری دانماق ،باسدیرماق ،گیزلهتمک بیزی اؤزوموزدن اوزاقلاشدیریب زامان ایچینده ماشینلاشدیریر.دویغولاریمیزی باشقالارییلا پایلاشانماماق همهشهده سوننتله عادتلردن آسیلی دییل .اینسان دویغولارین دیل ایچینده یارادیر و اونلاری باشقالارییلا پایلاشمانین ان ساده یولو یئنهده دیل واسیطهسییله مومکون اولور.بلکهده بو سببدن میللتلرین ادبیاتی اونلارین آیناسیدیر . امینم سیزده منه قاتیلارسیزکی اؤز دیلیمیزین چاغداش ادبیاتیندا تئلویزیون(البته دوزگون دانیشان مودئلیندن)، سینما، تآتریمیز اولسا دیلیمیز گلیشر، دویغو و دوشونجهلریمیزی داها راحاتلیقلا بیربیریمیزه دییه بیلردیک.اصلینده دیل یازیب اوخوماقلا زنگینلهشیر.هانسی دیلده یازیب اوخوروقسا او دیلده دوشونمهیه، دویغو یاشامایا باشلاییریق. دانیشدیغیمیز دیل اییله یازیب اوخودوغوموز دیل عئینی اولمایاندا دویغو و دوشونجهلری پایلاشماقدا پارادوکس یاشیا بیلیر، بئلهلیکله ایلگی قورا بیلمهکده چتینلیک چکیریک .
سؤز یازیب اوخوماقدان گلمیشکن اوخوللارین باشلادیغی بو گونلرده سئوگیلی اوشاقلاریمیزا هئچ دییلسه آرادا بیر اؤز دیللرینده کیچیک بیر حیکایه یوخسا شعر اوخویان اؤیرتمهنلریمیزه ده "عئشق اولسون " دئییرم.
هر حالدا بیزبو قونودا آتا آنالاریمیزدان داها شانسلییق.گونوموزده دیرلی رمان حیکایه و شعر کیتابلاری حتی ژورنال و درگیلر ،اؤز دیلیمیزده یاییملانیر .بلکهده وار اولان ایمکانلاردان ان یاخشی دورومدا فایدالانماق ظرفیتینی اؤزوموزده گلیشدیریب حاضیر آشین دیک قاشیغی اولماغی ترگیتسک اؤزوموزده و گلهجک نسلیمیزده دیل گوجسوزلویوندن تؤرهنن مسئلهلری حل ائدهریک . یاشامین گوندهلیکلری آراسیندا اؤزوموزه ،حیسلریمیزه دوشونجهلریمیزه دیر وئریب، زامان آییریب بو کیتابلاردان یا اؤزل دیل کورسلاریندان فایدالانیرساق ایچیمیزدهکی دوغما دیلیمیزی گوجلندیریب اؤز گووهنیمیزی آرتیرا بیلهریک..
بو آرادا گلین اوشاقلاریمیزا اینسانلارلا دوزگون و ساغلام دویغوسال ایلگی یاشاماغی اؤز ائولریمیزده بیربیریمیزله داها صمیمی ،سئوگی دولو و شیرین دیللی کئچینمکله اؤیرهدک و بونون یانیندا اونلارا آنا دیلینی دویا-دویا یاشاماق و او دیلده دانیشماغین یاراتدیغی اینجه ایجتیماعی باجاریلاری اولاردان اسیرگهمییهک.


text:
اؤز دیلیم . . .
نازلی شیرین دیلیم وار ،اوزگه دیله یازمارام
دوغراسالاردا منی ، اوز دیلیمی آتمارام
جنتی وئرسه ز منه ، دونیانی ساتساز منه
من آنامین ناز دیلین باشقا دیله ساتمارام
شهریاریم دوز دئییب قاتما دیلین دیلله ره
من بو گوزه ل تورک دیلین آیری دیله قاتمارام
باخ بو دیلین سایه سی ، گه زدی آدیم دیلله ره
اولماسا گه ر بو دیلیم ، هئچ یئره من چاتمارام
اونداکی من اولموشه م قویلایین اوز یوردوما
چون بودور عادت منیم ، اوزگه یئره یاتمارام
قبریمین اوستونده سیز تورکی بو شعری یازین
اوز دیلیمی آتمارام ، باشقا دیله ساتمارام


text:
آنامین یایلیقلاری
اوْروجلوق آیینین ۲۲- نجی گونو ایدی. هله ساعات اوچیاریم اوْلمامیشدی. اوْتاقدا دینجلیردیم.بیر ساعات اوْلاردی ایشدن قاییتمیشدیم. آنام و خانیمیم، اوْ بیریسی اوْتاقدا افطارا یئمک حاضیرلاییردیلار. لاله و چیچک ایکی قیزیم ایسه، اوْیونجاقلاری ایله اوْیناماقدا ایدیلر. اوْتاقدا ایکن،آنامین سسی قوُلاغیما چاتدی:«آی اوْغول، اصلان! دوَر بالامسان گئت چؤرهک آل. آخشام باشی چؤرهکچی شولوغ اوْلار، آیاق اوسته دوُرماقدان بئزییرسن!».
«آنا! سن آللاه قوْی بیر آز دینجهلیم،سوْنرا گئدهرم. هله افطارا بئش- آلتی ساعات قالیر...» دئیه، آناما جاواب وئردیم.
دئدی:«من اؤزونه گؤره دئییرم.گئتمهییرسن،گئتمه. بیر آز یات،سوْنرا گئدرسن...»
اوْ گونه قَدَر هئچ واخت آنامین سؤزونو یئره سالماغی باجارمامیشدیم، ائله اوْنا گؤره آیاغا قالخدیم،ائشیک پالتاریمی گئیدیم و آنام ایله خانیمیم اوْلان اوْتاغا باش ووُردوم.
آنام همیشه کی کیمی یایلیغی باشیندا ایدی. اوْ ائوده ایشلهین زامان یا آیاق اوسته دوْلانان واختلار، ایکی- اوچ یایلیغی دا بئلینه باغلاردی. نئچه مدت ایدی بیر باشقا یایلیغی دا بوْینونا سالیردی. بیر- ایکی گون قاباق سوْروشدوم:«آنا جان! یایین بو ایستیسینده، ائوین ایچینده هانسی نامحرمدن قاچیرسان کی بیر یایلیغی باشینا اؤرتورسن، بیریسینی ده بوْینونا سالیرسان؟!»
دئدی:« آدام کی قوْجالدی،هر بیر واخت یایلیق اؤرتمهلی دیر. بیر ده اؤزون دئییرسن یایلیق، دئمیرسن کی قیشلیق! سیزین فیکرینیزین عکسینه اوْلاراق، بوْ یایلیق هئچ ده منی ایستیلندیرمیر. بیر ده بوْ کی، بوْینوما سالان یایلیق بوُ اوْروجلوق گونلرینده، هردن دردیمه دگیر. ائو- ائشیگی سیلیب- سوپورنده، توْز- توْرپاق بوْغازیما دوْلوب،اوْروجوما اشکال دگمهسین دئیه، بوْینوما سالان یایلیغی آغزیمین قاباغینا چکیرم.»
آنام منی اوْتاغین آستاناسیندا گؤرجک دئدی:« بالامسان! بیر- ایکی دانادان آرتیق چؤرهک آلما. آللاه گؤروم باعیث اوْلانین ائوین آخی نه دئییم ائتسین.بیز اؤزوموز بیر زامان ائوده چؤرهک بیشیرردیک،ایندی چؤرهکچیخانا چؤره گینه محتاج اوْلموشوق... آللاه بوُندان آرتیق بیزی محتاج ائلهمهسین!»
سوْنرا دئدی:«گئت بالامسان. تئز گئت،تئز گل.سوْنرا دا افطاراجان یات...»
ساغ اوْللاشدیم و ائودن ائشیگه چیخدیم. ورزقاندا معلم اوْلدوغوما باخمایاراق، ایندییه قَدَر هئچ واخت یای گونلری بئکار قالمامیشام. آتام اؤلمهمیشدن قاباق، زمیمیزده ایشلهیردیم.هم ده قوْیون اوْتاراردیم. سوْنرا کنددن ورزقانا گلدیک. بوُرادا درس اوْخویوب، معلم اوْلدوم. ایندی ده ائله همان درس آیلاریندا ایشلهدیگیم مدرسه امکداشلاری ایله بیرلیکده،ورزقان اوُشاقلارینا یایدا بیر چوْخ کیلاسلار قوْیوروق. ائله اوْنا گؤره،سحر مدرسهیه گئتدیگیم اوچون، چوْخ یوْرولموشدوم.
ائودن چؤرهکچی دوکانینا قَدَر ائله ده اوُزاق دگیلدیر. اؤزومو گوندن قوْرویوم دئیه،کوچه قیراغیندا دوزهلینن کؤلگه یوْلدان یوْلا دوشدوم. گونون ساعات اوچیاریم هنیرتیسی، کؤلگه یوْلو دا ایستیلندیرمیشدی. یوْلو گئده- گئده هاوانین ایستیسی و آنامین بیزلر کیمی بوُ ایستی هاوادا اوْروج توُتماسی فیکریمی بوروموشدو. هم ده اوْنون باش،بوْیون و بئل یایلیقلاری منه سوْرغو اوْلموشدو. اوْنون گئییمی، هله ده اسکی قاراداغ قادینلارینین گئییمی کیمی ایدی. کنددن بوُرایا گلدیکدن سوْنرا، بیر چوْخ قادین لار گئییملرین دگیشیبسهلر، منیم آنام هئچ ده پالتارینی عوضلهمهدی.آتام دونیادان گئدن گوندن بری، اؤزومله بئله قرارلاشمیشام کی بیر آن دا اوْنون قوُللوغوندان اوُزاقلاشمایام. آللاه اوْنو منه قوْروسون.
ائله بوُ دوشونجهلرین آراسیندا،بیردن بئله ظن ائتدیم کی منی کؤلگه یولدان گؤتوروب،توُللادیلار گونون هنیرتیسینین اوْرتاسینا.سوْنرا ایسه گؤتوروب چیرپدیلار بیر- ایکی آددیم اوْیاندا اوْلان آغاجا.
یئر-گؤی بیر- بیرینه دگمیشدی. هر یئری توْز- توْرپاق گؤتورموشدو. بئش- آلتی آددیم اوْیانی گؤرموردوم. منه کؤلگه یوْل دوزلدن دوُوار،دیزه چؤکموشدو.گؤره بیلدیگیم بیر نئچه ماشینین اوستونه داش- کرپیچ و دمیر دوشوب،اوْنلاری ازمیشدی. هارای و آغلاماق سسی گؤیلره قاوزانمیشدی. بیر- ایکی ائودن آلوو گؤیه قالخمیش و گاز قوْخوسو هر یئری بوروموشدو.
بیر بئله گؤروب،ائشیدیب،آنلادیقلاریمین هامیسی،بئله دوشونورم کی اوْن ثانیهدن آرتیق چکمهدی.داها یقین ائتمیشدیم ورزقانا زلزله گلیب.اؤزومو تاپینجا، آنام،خانیمیم و ایکی بالاجا بالام یادیما دوشدو.آیاغا قالخدیم، هارای تپدیم و هؤنکورتو ایله آغلادیم.دوُوارین قیراغیندان یئریدیگیم،دوُوارین مصالحی یونگول اوْلدوغو و اوْ دؤور- برده اوُجا بینالارین اوْلمادیقلاری،جانیمی قوُرتارمیشدی و دئمک اؤلمهمیشدیم و تکجه بیر آز ساغ قیچیم آغرییا دوشموشدو.ائله بوُنا گؤره بیر آن یئرییهبیلمهدیم و مجبوراوْلدوم بیر مدت یئرده اوْتوروم.گؤز-گؤزو گؤرموردو و هر بیر یئر توْز ایدی.
بیر ساعات مجبوریتله اوْرادا قالدیقدان سوْنرا آغلایا- آغلایا،قیشقیرا- قیشقیرا و آخسایا-آخسایا ائویمیزه ساری یوْلا دوشدوم.داها توْز- توْرپاق ایچیندن جماعتین هارای و آغلاماق سسلرینی آیدینجاسینا ائشیتمک اوْلوردو.
من ساغ ایدیم،آنجاق ائودهکیلر نئجه؟ قاچیردیم، آمما ائله بیل آیاقلاریم یئره یاپیشمیشدی. تلهسیردیم،آنجاق ایرهلیلهیه بیلمیردیم.اوْروج اوْلدوغوم ایسه،منده بیر زوْر قوْیمامیشدی.آللاه، گؤرهسن بالالاریم ساغ دیرلار؟قوْرو آنامی آللاه... گؤرهسن ائویمین چیراغی،حیاتیمین یوْلداشی، یئنه ده منه ایشیق ساچاجاق؟ آمان آللاه ... آنام ...جانیم...عزیزلریم...
اوْن دقیقهدهگلدیگیم یوْلو،هله بیر ساعات زلزلهدن کئچدیکدن سوْنرا قاییدا بیلمهمیشدیم. اؤلوب، آوار آلتیندا قالانلاری چیخاندان سوْنرا، دئمک هامی کوچهلره- خیاوانلارا تؤکولموشدولر.داها ایرهلی گئتمک امکانسیز ایدی. امدادی مأمورلار و ماشینلاردان هئچ نه خبر یوْخ ایدی. ائله بوُ حالدا،بیلمیرم نهدندیرسه مدرسه یادیما دوُشموشدو.گؤرهسن اوُشاقلاردان اؤلوب-قالانی کیم دیر؟ معلملر و باشقا امکداشلاریمیز نئجه اوْلوبلار؟هم ده ایللر دیر مدرسهده چیخارتدیغیمیز اوْیون بازلیقلاری خاطیرلاییردیم.
نئچه ایلدیر آذر آییندا مدرسهلرده «زلزله قاباغیندا مقاومت» آدلی بیر ایشلر گؤروروک. من بوُ تعلیم- تربیهوی ایشلره قاتیلاراق،هر بیر زامان احتیاطلا یاناشمیشام. منجه زلزله قاباغیندا مقاومت،تکجه مدرسه اؤیرتمهلری ایله دگیل، بیر چوْخ باشقا زادلارلا یئرینه یئتیریلهجکدیر. ائویمیزه ساری قاییتدیقدا، خلقین خام کرپیچدن دوزهلینمیش خارابا قالمیش ائولرینی،یئرلرینده محکمجهسینه آیاق اوسته دوُرموش دولتی بینالارلا مقایسه ائتدیکده، بوُ احتیاطلی یاناشماما داها دا آرتیق اینانیردیم.
ایکی ساعاتدان سوْنرا و ساعات آلتییاریم حدودلاریندا ائویمیز اوْلانین کوچهنین آغزینا چاتدیم.جیب تئلفونلاری ایشلهمیردی. زلزله گلندن اوْ ساعاتا قَدَر یوز دؤنهدن آرتیق ائویمیزه و خانیمیمین جیب تئلفونونا زنگ ائتمیشدیم،آنجاق هئچ. امدادی تئلفونلارین ایسه هئچ بیری جاواب وئرمیردی.
ائویمیزه گئدن کوچهنین آغزیندا،ایکی هؤندور بینا بوتونلوکله اوُچموش و کوچهیه گیرمک امکانینی الیمیزدن آلمیشدی. بیر نئچه نفر تانیش،دوْست،فامئل و قوْنشو کوچهنین آغزیندا ایدیلر. هامیسی منیم کیمی پوْزغون،توْز- توْرپاق گئییملی و ناراحات ایدیلر.هامی منیم کیمی ائوده قالانلارین نیگرانی و آغلار گؤزلو ایدیلر.
توْرپاقلاری ائشهلهییب،کوچهیه گیرمک ایستهییردیک. یاردیم ائدنلرین هئچ بیر پروگرامی یوْخ و تام معنادا آواراچیلیق و انضباطسیزلیق ایدی.
ساعات سکگیزه چاتمیشدیق و هله کوچهمیزین گیریش یوْلو آچیلمامیشدی. بوُ ایکی ساعاتین ایچینده،بئش-آلتی نفری یارالی و بیر-ایکی نفری ده اؤلموش، اوُچولموش بینالارین قالیقلاریآلتیندان چیخارتمیشدیلار. داها من ده ائویمیزده کی عزیزلریمیزی یاددان چیخاردیب،کوچه باشیندا ییغیشانلارا یاردیم ائدیردیم.ائوده قالان گؤزومون ایشیقلارینی قوُرتارماق اوچون، هلهلیک مددچی اوْلمالی ایدیم.
ساعات دوْققوزا بیر آز قالاندا یوْل آچیلدی و کوچهنین ایچینه گیردیک. کوچهنین ایچی ده،ائیشکده کیمی ایدی.بوتون بینالار ییخیلیب،زلزلهدن بئش-آلتی ساعات کئچسه ده، هر یئر توْز-توْرپاق ایدی.ییخیلان دام- دوُوارلاری، بئل- کولونگ ایله یوْخ، الیمیز ایله اویان- بوُیان ائدیردیک.
کوچهنین ایچینه گیررکن،داها مددچی اوْلدوغومو اوُنوتدوم و دوز ائویمیزه ساری یوْلا دوشدوم.قاپیمیزین قاباغیندا آیاقلاریم سوُستالدی:«بیردن گؤرمهییم دؤردو ده اؤلوبلر؟!»
قاباغا گئده بیلمهدیم. الیمی جیبیمه سالدیم و قاپینی آچماق اوچون، آچاری آراماغا باشلادیم. آچار، جیبیمه گئدن بارماقلارین آراسیندا اوْیاندی،آنجاق گؤردوم دوُواریمیز اوُچوب، قاپی دیزه چؤکوب و آچارسیز ایچرییه گیرمک، داها هامییا مومکوندور.
دمیر قاپینین اوستوندن حیهطیمیزه آتیلدیم. ائودن هئچ نه سس گلمیردی. ایچری گیرمگه قوْرخوردوم.هاوا داها قارانلیقلاشیردی. بئله دوشونوردوم آذان واختی دیر.
منیم آتامدان قالان ائو، ایکی قاتلی بیر ائو دیر. ایکی قات دئدیکده،یئنی طبقهلر- زادلار یادینیزا دوشمهسین. بیر طبقه زئرزمی دیر، اوْنون اوستو ایسه اوْیان- بوُیانلی ایکی اوْتاق، آراسیندا بیر بالاجا دهلیز، دهلیزین دالیسندان دا زئرزمییه گئدن نئچه پیلله.بالاجا حیهطیمیزدن بوُ ایکینجی طبقهده اوْلان اوْتاقلارا دا نئچه داش پیلله واردیر.ایکی اوْتاق بوتونلوکله اوچموش و وسیلهلریمیزین هامیسی توْرپاقلارلا بیر اوْلموشدولار.
حیهطده یئره دوشموش ایکی آغاجیمیزین قیراغیندان اؤزومو ایکینجی طبقهیه چاتدیردیم. هئچ بیر سس ائشیدیلمیردی،نه آنامدان،نه خانیمیمدان، نه ده اوُشاقلاریمدان.داها قیچیمین آغریسینی اوُنوتموشدوم. اوْیان- بوُیانی آرادیم. ایکی اوْتاقلارین آراسیندا اوْلان دهلیزین دالیسیندان زئرزمییه گئدن داش پیللهلر سالیم ایدیلر. اؤزومو پیللهلردن زئرزمییه سالدیم. قارانلیق و مطلق سکوت ایدی و هئچ بیر یئر و هئچ بیر کیمسه گؤرسنمیردی. درحال، جیب تئلفونومون یادینا دوشدوم:« تئلفونلا بیر یئره زنگ ووُرانمیرام،چیراغی کی ایشلهییر!» موْبایلین چیراغینی یاندیردیم. زئرزمینین بیر طرفی اوُچموش، اوْرادا دوُوارا ووُردوغوموز و اوستونه آیین- اوْیون قوْیدوغوموز ایکی تاختا طبقهلرین هر ایکیسی، سینمادان یئره دوشموشدولر. آنام، خانیمیم و ایکی اوُشاقلاریم ایسه هامیسی زئرزمینین بیر گوشهسینده یئره اوُزانمیش، دوُوارا دایانمیش و یاتمیشدیلار. آنام منی گؤرجک، دئدی:«قادان آلیم، گلدین؟! یانئیدیم، سنی یوْللادیم چؤرهک آلماغا!»
آنامی قوُجاقلادیم و اؤزونون- اوُشاقلارین حال- احواللارینی سوْروشدوم. دئدی:«گؤرورسن کی هامیمیز بوُرداییق... سالیم- سلامت!»
دئدیم:« بس نییه بوُرادان چیخیب- قاچمادینیز؟» آنام،آغزینین قاباغینا چکدیگی یایلیغی قیراغا چکدی و دئدی:«بوُرانی آتان چوْخ مؤحکم دوزلدیب. بیر ده منجه بوُرادان چیخسایدیق، ائشیک تهلکهلی اوْلاردی!» آنام، البته هئچ ده اوْرادان چیخماغین چتین اوْلدوغونا اشاره ائتمهدی و ساکیت دوُردو.
خانیمیم دوُوارا دایانمیشدی. اوْنون اؤز-گؤزو قانلا دوْلو ایدی و باشی آنامین بئلینه باغلانان یایلیقلارین بیری ایله باغلانمیشدی. یایلیق قانلی ایدی. بؤیوک قیزیم خانیمیمین یانیندا یئره اوُزانمیش و اَلینی آناسینین اَلینه وئرمیشدی. اوْنون دا سوْل قیچینین اوْیان- بوُیانینا ایکی بالاجا تاختا قوْیولموش و آنامین بوْینونا سالان یایلیقلا باغلانمیشدی.اوْ بیری قیزیم، بالاجا بالام، بیر آز اوْ طرفلیک و یوُخاریدان گلن پیللهلرین اوْیانیندا، شیرین یوُخودا یاتمیش ایدی.البته هر یئر بیر- بیرینه دگمیش و وساییللریمیز آرادان گئتمیشدیر.
اوْنا طرف گئتدیکده،آنام دئدی:«ایشین اوْلماسین. گؤرمورسن شیرین یوُخودا یاتیب. بئلیمده کی یایلیقلارین بیرینی ده اوْنون اوزونه و اوستونه چکمیشم،توْز-توْرپاق گؤزل گول اوزونه قوْنماسین. گؤرورسن کی یایلیقلار درده دگدی؟»
راضیلاشدیم. گولومسندیم و خانیمیملا آییق اوْلان قیزیمین یانینا قاییتدیم. خانیمیمین وضعی اصلا خوْش دگیلدی. اوْنلارین یانینا چاتدیقدا،آناما اورهک- دیرهک وئرمک اوچون دئدیم:« داها اؤزونه بیر یایلیق قالمادی بس؟!»
دئدی:«گؤرورسن کی اوچونو وئرمیشم سنین عائلهنه، بیرینی ده ساخلامیشام باشیمدا. هم ده زلزله گلندن اوْنو چکمیشمآغزیمین قاباغینا...»
و سوْنرا دئدی:«دوُر گل بیر قوُرتوم سوُ ایچ، اوْروجونو سیندیر... من ده اوْروجومو آچمالییام.نئیلهمک بوُ ایل ده آللاه بئله بیزی امتحانا چکدی.بوُرادان ائشیگه چیخمالییق تئزلیکله.»
سحردن اوْروج اوْلدوغوم اوچون،هم ده آلتی- یئددی ساعات زلزلهدن سوْنرا چیرپیندیغیما گؤره، کامیل صورتده بئزیکمیشدیم. منله برابر، جیب تئلفونومون باتریسی دا سوْنا چاتیردی.موْبایلیمین چیراغی سؤنرکن،ائله بیل من ده ییخیلیب، ائله خانیمیم و بؤیوک قیزیمین یانیندا یئره دوشموشم.سوْنرا ایسه یاردیمچیلار بیزی زئرزمیدن قوُرتاریب، ائشیگه چیخاریبلار. ایندی ایسه بوُردایام، تبریزین امام رضا خستهخاناسیندا؛قیچیم گچده دیر، اؤزوم تخت اوسته.
بوُ گون زلزلهدن اوچ گون کئچیر. عمومی حالیم یاخشی دیر و قیچیمین سینیغی ائله ده منی سینسیتمهییبدیر.اوْ جور کی ائشیتمیشم بوُ گون- صاباح منی بوُرادان بوُراخاجاقلار.
منیم آدیم اصلان اؤلسا دا، فیکر ائدیرم آنام بوتون اصلانلارین باشچیسیدیر.ائله بوُ ایکی گونده،نئچه دؤنه منی گؤرمک اوچون بوُرایا گلیب دیر.هله آللاها شوکور کی عمیمین ائوی تبریزده دیر و اوْرادا قالیرلار.خانیمیم دا دونن بوُرایا گلدی.اوْنو دا آیاق اوسته پانسماندان سوْنرا بوُراخیبلار.بؤیوک قیزیم،لالهنین ده بیر قیچی، هم ده بیر قوْلو سینیب،ایندی عمیمگیلده دینجهلیر.دئمهلی زلزله اوْلان واخت، اوْنلار اوستهکی اوْتاقدان، ایستی اوْلدوغو اوچون زئرزمییه گئدیرلر،ائله منیم هَمَن چؤرهگه چیخدیغیم زامان و بوُ کؤچمه اوْنلارین جانینی قوُرتاریر.
دونن خانیمیملا آنام بورایا گلن واخت،منه یادداشت یازماق اوچون ایستهدیگیم کاغذ- قلم گتیردیلر. بالاجا بالام،چیچکدن سوْروشدوم. خانیمیم تئز اوْتاقدان ائشیگه چیخدی. آنجاق آنام دئدی:«عمی نین نوهلری ایله اوْیناییر. اوْ گون زلزله گلنده ده یوُخاریدا اوْیناییردی...»
دئدیم:«یوُخاری دا؟»
آنام سؤزومه سؤز قاتدی و دئدی:«یوُخاری- آشاغی! نه بیلیم. صاباح مرخص اوْلسان، گئدهریک ائویمیزه. من کیاوْروجلوغون بوُ نئچه قالان گونونو ده اوْروج توُتمالییام.»
دونندن الیمه کاغاذ- قلم گلدیکدن سوْنرا، اوْخودوغونوز بوُ یادداشتلاری یازدیم. بوُ گون منی مرخص ائدهجکلر. گؤرهسن اوْ گئجه موْبایلیمین چیراغیندان ساچیلان آز ایشیغین آلتیندا آرامجاسینا آنامین یایلیغینین آلتیندا یاتان چیچک بالامی بیر داها دا گؤرهجهیم می؟!
تبریز- بیمارستان امام رضا(ع)
۱۳۹۱/۵/۲۵
اصلان قرهداغی


text:
تورکین دیلی تک سوگلی ایستکلی دیل اولماز
ئوزگه دیله قاتسان بو اصیل دیل اصیل اولماز
ئوز شعرینی فارسا عربه قاتماسا شاعر
شعری اوخویانلار ائشیدنلر کسیل اولماز
فارس شاعری چوخ سوزلرینی بیز دن آپارمیش
«صابر»کیمی بیر سفره لی شاعر پخیل اولماز
تورکون مثلی ،فولکلوری دنیادا تک دیر
خان یورقانی،کندایچره مثل دیر،میتیل اولماز
آذر قوشونی،قیصر رومی اسیر ائتمیش
کسری سوزودیر بیر بئله تاریخ یالان اولماز
پیشمیش کیمی شعرینده گرک داد-دوزی اولسون
دن اهلی بیلر لر کی دوشابسیز خشیل اولماز
سوزلرده جواهیر کیمی دیر،اصلی بدلدن
تشخیص ورن اولسا بو قده ر زیر-زیبیل اولماز
شاعر اولا بیلمزسن،آنا دوغماسا شاعر
مس سن،آبالام،هر ساری کوینک قیزیل اولماز
چوق قیسا بوی اولسان اولیسان جین کیمی شیطان
چوق دا اوزون اولما که اوزوندا عقیل اولماز
مندن ده نه ظالیم چیخار،نه قصاص چی
بیر دفعه بونی قان کی ایپکدن قیزیل اولماز
آزاد قوی اوغول عشقی طبیعتده بولونسون
داغ-داشدا دوغولموش ده لی جیران حمیل اولماز
انسان اودی دوتسون بو ذلیل خلقین الیندن
اللاهی سوءرسن،بئله اینسان ذلیل اولماز
چوق داکی سرابون سویی وار یاغ-بالی واردیر
باش عرشه ده چاتدیرسا،سراب اردبیل اولماز
ملت غمی اولسا بو جوجوقلار چوپه دوءنمز
اربابلار یمیزدان دا قارینلار طبیل اولماز
دوز واختا دولار تاختا-طاباق ادویه ایله
اوندا کی ننه م سانجیلانار زنجفیل اولماز
بو«شهریار»ین طبعی کیمی چیممه لی چشمه
کوثر اولا بیلسه دئمیرم،سلسبیل اولماز
«محمد حسین شهریار


text:
گوندو گلیر گئچیر عؤموردن. عؤمورو ییغیب ساخلاماق اولمور. هر نه قدر ده قاباغین آلسان، بیر یئرلردن آخیب گئدیر. بو دورومدا، عؤمورو یاشایانلارین اللریندن گلن، اونو یاخشی یاشاماق اولور. دؤنوب دالیمیزا باخساق، نئجه یاشادیغیمیزی هر کسدن یاخشی گؤرَریک.
بو ایل، سئچگیلرین هاواسیندا باشلاندی. سئچگیلرین سونوجونو چوخ آزلاری، اؤنجهدن دئیه بیلردیلر. سئچگیلر اؤزو ایله یئنی بیر دورومو یاراتدی. اؤزللیکله دیل حاققیندا بیر سیرا سؤزلر وئریلدی. او سؤزلره دایاناراق، دیل حاققیندا فرقلی گؤروشلر اورتایا چیخدی. باشلانیشدا، هر کس بیر ایشلر گؤره بیلهجکلرینه اینانیب، او حاقدا دانیشماغا باشلادی.
بیلمیرم، کیملر نه ایش گؤردولر، آنجاق گئتدیکجه بو ایشین نه قدر چتین اولدوغونو هر کس باشا دوشدو!. یاخشی باخدیغیمیزدا؛ بو حاقدا، ایلک آتدیملار بئله آتیلمامیش گؤرونورلر. دیللره گؤره باخیشلار هله تام امنیتی-پولیتکال بیر باخیش دیر. بو باخیشلارین دَییشیلیب، توپلومسال(اجتماعی) ایله کولتورل(فرهنگی) باخیشا چئوریلمهسی، آرادا اولان بیر چوخ چتینلیکلری قالدیرا بیلر.
دوولت دیللردن دانیشسا دا، دیللرین قوروماق سیمگهسی اولان، "دونیالیق آنا دیلی گونو" موناسیبهتینه دوولت طرفیندن هئچ بیر قورولتای قورولمادی . اونون یئرینه، دیلسئورلرین قوردوغو ییغینجاقلارا امنیتی یاناشیلدی. آرالاری آزالماقدا اولان فرقلی گؤروشلرین آرالاری یئنیدن چوخالماغا باشلادی!
اومود اینسان اوچون دیر. اومودوم وار گلن ایل، دیل اوچون آتیلان آتدیملار بیر-بیرینه یاخینلاشا. دیل، پولیتیکال دورومدان چیخیب، سوسیال- کولتورل دوروما بیر آتدیم یاخینلاشا بیله.
بایرام، بوتون ایل بایرامی توتان اینسانلارا قوتلو اولسون. گلن گونلریمیز خئییرلی اولسون. گؤزوموز یوللاردا قالماسین، سئودییمیز اینسانلارین هامیسی یانیمیزدا اولماق آرزیسیلا، سئوگیلی یولداشلار بایرامینیز موبارک اولسون.


text:
ایکی یالانچی دانیشیردیلار.بیری دئدی منیم آتام مسگر ایدی.
بیر یول بیر قازان قاییتدیردی کی قیرخ نفر او قازانین ایچینده
چکوش(چکش)وویوردی اما اونلارین سس لری بیربیرینین قولاغینا
یئتیشمیردی.
اوبیریسی دئدی:اولاردا...!منیم ده آتام اکینچی ایدی.بینه اکردی.
بو بینه لر ائله یئکه اولاردی
کی،بیر یول بیرینی چیخارتماغا
اللی بویوک که ل (اوکوز)باغلادیلار.
اوولکی یالانچی دئدی:آخی بو یئکه لیکده یالان اولار؟
او یئکه لیکده بینه نی هاردا پیشییردیلر؟
ایکینجی یالانچی دئدی:سنین دده ن او میس قازانیندا.
برچسبها: ایکی یالانچی
, یکان کهریزده اولان مثل لر


text:
ای دشت کربلا سنه اهل بلا گلیــر
بیر دسته دردمند آلا سندن شفا گلیر
آزاد اولوبدی ظلمیدن آزادگان عشق
دیدار یاره یار اورگینده یارا گلیر
قولاردا یوخ طناب آچیلیب بال و پرلری
اما اورکلری دوتولوب برملا گلیر
گئتمیش گئدنده ظلمیله بوغملی کاروان
فکرائتمه ایندی غمدن اولوبدور رهاگلیــر
محمل لراوسته دائرائدوبلرحسینیه
زینب او هیئت ایچره دیور اوخشاما گلیـر
چون آیریلاندا قارداشینا آغلیانمیوب
ایندی دویونجا قارداشینا آغلیا گلیـر
قیزلارقوشوب سیزیلتسینی ناقه زنگینه
امارباب آغلاموری بیصدا گلـــــیر
بوشدی رقیه نون یئری بو کاروانیده
دردی ائدوب ربابی غمه مبتلا گلیر
یتمیش ایکی شهیده دوتا اربعین بوگون
زوار اولوب عیال شه لافتی گلیر
زینب گوزآلتی قیزلاری بیربیرسایور گورور
ییرمی ایکی یتیمیدن اون بیربالاگلیر
لیلادلینده وردایلیوب اکبرین آدین
هرسوزباشی دیور آنان اولسون بالاگلیر
دوربیرسولان جماله باخ ای مه جمال اوغول
رنگیم ائله سولوب نظره کهرباگلــــــــــــیر
باشین دالیجا کوه و بیابان دولا نمو شام
عشقین ائدوبدی لیلینی مجنون نماگلـیر
چیخ پیشوازه دوت الیمی ناقه دن اَنیـــم
گورسونله لیلینون الین اکبر دوتا گلــــــیر
قوی داغلی سینم اوستونه قانه باتان باشی
اشکیله لیلی یاروه مرهـــــــــــم قویا گلیر
بیر آیری محمل اوسته چیخور گویلره فغان
کیمدور بو آغلیان سسی چوخ آشـنا گلـیر
هر دم دونور فراته باخور گوز یاشی آخور
سسلور فرات ، عترت خیرالنسا گلـــــیر
کلثومدور بو آغلیان عباســــون عاشقی
دوتموش الینده قانه باتان بیر لوا گلــــیر
یار عطرینی آلاندا مشامه او با وفــــــــا
سسلندی به به عطر گل مصطفی گلیر
یوز نهر علقمه دوتوب عباسی سسلدی
کی با وفا، باجون سنه اولسون فدا گلیر
آچ قانلی گوزلرین باجوون حالینی سوروش
گور سندن آیریلوب گئدوب هاردان هارا گلیر
شامه گئدنده قویمادیلار یاس دوتام او گـون
ایندی باجون بو چولده سنه یاس دوتا گلیر
ای سروسن سناندان آزالموش گوزومده نور
قبرین اودور که گوزلریمه خیرداجا گلـــــــیر
پرچم چکلّله قبرینه سردارلشکرین
کلثوم اودور مزاریوه پرچم سالا گلــیر
القصه ناقه دن توکولوب آل بوتراب
افغان اوجالدی نالیه ارض و سما گلیر
……………………………
برچسبها: اربعین , 2 , ترکی ,


text:
جمعه 8 اردیبهشت 1391 ساعت 01:15
سلاملار بؤتؤن عزیز وطن داشلاریما آلله دان سیزه جان ساغلیغی آرزی ائدیرم
بو گؤزل شئری سیزلره نیسگیل ائدیرم
بو شئرین یازانی عزیز ماراغالی شائیریمیز استاد احدی دیر
قوجانین گونلری
ائلـلـری باشیندان کؤچـوب گـئـدنـدن
ترلانـی الــیـنـدن اوچــوب گـئـدنـدن
پایـیـز قیـنچالاریـن بـیچـیب گئدندن
عـؤمورباغی تالان اولارقـوجـانـیــن
اوزو گولـمز دویـون دوشردیــلــیـنـه
غــریـب اولاراوبا سـیـنـا ، ائلــیــنــه
بولــبول قــونماز بـوداغــیـنا گـولونه
گـونوـ گـوندن یامان اولار قـوجـانین
آلـیـجی قـوش کـیمین داغـلاری گزن
چرپینان یئل کیـمیـن باغـلاری گـزن
بوسـتانـلار بـزه یـیب تاغلاری گـزن
بـئل أیله نـیب کامان اولارقـوجانیـن
نیسگیللـی احوالـین سوروشان اولماز
دیـندیـریب کؤنـلونو باریشان
اولماز
دردیـنـه بـیـرکیمسه قــاریشان اولماز
باشی قارلی دومان اولار قـوجـانـی
گـؤزونـون یاشـیـنی سیلــن تاپیـلما ز
دیلـیـنی آ نلا یـیب بـیـلــن تا پــیـلماز
اوزونه خوش باخـیب گـولـن تاپیلماز
یازی دؤنوب خزان اولارقـوجـانـیـن
آبـیـــردان حـیادان ائـلـــــدن دانیشسا
دردریـن درمــانــی دیـلـــدن دانیشسا
قــیــمـتـی بیـلـیـنـمز لـعـدن دانـیـشسا
دورو سـؤزو هـذیان اولار قـوجـانین
شـیـرین ســؤزلــریـنـین آلانی اولماز
یـوخـلایـیب بـیـریادا سالانـی اولـماز
قـاپـیسیـن تا نیـیـیب چـالانــی اولـماز
نـغــمه لـری فــغـان اولار قـوجانـیـن
جاندان دوشوبدیـلـدن دیـلـه قـالانـدا
قـاش أیلـه نیب گؤزه کؤلگه
سالانـدا
اوره ک دولـوب غـم سازینی چالاندا
آیدیـن گونو بوران اولار قـوجـانیـن
مـحـبـبـتی دالـــــــــــدالاردا دیله نــر
قان قاریشیـق یاش گـوزلــــردن الـنر
گاه کـؤزلــره گـاه کــولــونه بـلـه نـر
دونـیالاری وئـران اولار قـوجانـیــن
باغرین یاریب باغ یـئریـنـه درد اکـر
گونده مین یول شیرین جاندان ال چکر
اوزاقـلاردا یار یـولونـا گــؤز تـیکــر
آخیرعـومـرو یالان اولار قــوجانین
اوچکـدیـگـیـم زحـمـتـلـــره یـانـیــرام
«بهزاد» کیمیـن درد اهـلتینی تانیرام
ایـلـدن کـئچـیب گـونلــریمـی سانیرام
یاشاماغـــی گـومان اولار قـوجانـیـن
دوشنبه 25 مهر 1390 ساعت 23:41
بیر نفر اهل وفا مین
بیوفادن یاخشیدیر
بیر صداقت اهلی مین
اهل ریادن یاخشیدیر
هانسی گول دیر حسنده
سندن گوزهل دیر، سئوگیلیم
هانسی بولبول عشقده
من بینوادن یاخشیدیر
قاشلارین چرخین
هلالیندن، اوزین خورشیددن
صورتین آیینهی گیتی
نمادن یاخشیدیر
بیر داها خالین گوزهللیک
آرتیریر رخسارینه
بیر غلط سوزدیر
دیمشلر، آغ قارادان یاخشیدیر
گوزلرین صحرای چین
آهولریندن دل فریب
عنبرین گیسولرین مشک
خطادن یاخشیدیر
صحتی بیمار، عشقین
کعبهی کویندهدیر
اهل درده خاک راهین
توتیادن یاخشیدیر
مین بلا طوفانی،
قوپسا، ذره گلمهز عینیمه
رخنه گورمز هر بنا
کیم ابتدادن یاخشیدیر
جاهله تبلیغ عرفان
ایلهملک آسان دهگیل
دیدهی خفاش ایچون
ظلمت ضیادن یاخشیدیر
واحد،انصافاً دیسین
تبریزده دوستوم اعتماد
گنجلرده هانسی شاعر «بیریادن»
یاخشیدیر
علی آقا واحد
دوشنبه 25 مهر 1390 ساعت 23:35
گؤردو بیر بولبولو قفسده اسیر
قارقا بیر گون ائدیردی گلشنی سئیر
بلکه آزاده پر چالوب دولانا
اؤزونو هی وورور اویان بویانا
ائشیگین عطرینی قفسدن آلیر
بوشلییوب ایستراحتی چابالیر
گلیر شوره، دل یاراسیندان
باخیر سیملرین آراسیندان
ای اولان شاه عشقه بنده عشق
قارقا عرض ائتدی ای پرنده عشق
سنی ارباب ائدوبدو زندانی
ندی تقصیرون ای وفا کانی
سنه جانا، روا دگول زیندان
بو نظافت بو سس بو نوطقو بیان
اََوولیندن بئله اولوب مرسوم
دیدی بولبول که ای پرنده شوم
اولا آزاد کرکس و لشخوار
قالا زینداندا عندلیب و هَزار
قارقاروندان جهانیان منفور
سن کی سرقتده اولموسان مشهور
صابینی تاخجادان آلازلورسان
چؤرگی دسمالیلا جازلورسان
گردکان گورجگین قاپوپ اوچوسان
پنیری سفرهدن ووروب قاچیسان
داراشیرسان، کی سنده یوخ امساک
شانسووا چیخسا پاک یا ناپاک
مسلکون مذهبون دگول معلوم
طینتون پست و نییتون می شوم
قفس غمده ساخلیوب دی منی
سنی آزاد ائدوب بو چرخ دنی
لیک اؤز باشیما بلادی دیلیم
دوتولان دیللره صفادی دیلیم
بودی جورموم کی خوش سخنرانم
گئجه گوندوز اسیر زندانم
قلم آتشینی قدرتی وار
هرکسین نوطقو وار فصاحتی وار
چئخا زنداندا عاقیبت جانی
گرک اولسون همیشه زیندانی
مجلسی لنگه وورما ایله تمام
ای کریمی ندور بو طول کلام
کریمی مراغهای
جمعه 10 تیر 1390 ساعت 16:20
بیر آیری طنز شئر استاد (کریمی مراغه ای ) دن خدمتوزدییک اومودوم وارکی بو شئر دن هامی عزیزلریم هم لذت آپاراسین و ده کی هامیمیزا بیر یاشام درسی اولسون.....
ساقلئ قئمدا منی یاد ائت اخوی
من اولندن سورا جئرما یَخَوی
ساقلئ قئمدا منی دیندیر
دیلیلن
گلمه
ترحیمیمه تاج و گولیلن
ساقلئ قئمدا الیوی چک باشیما
یاخما
بورنون زئلئغن باش داشیما
تا وارام اوزمه الیمدن،
الیوی
نه
قرا گیر؛ نه اوزاد سقلووی
قوی یانیئم من سنه سنده منه
یان
سن
منه جان دی؛ دیگیم من سنه جان
سالالما قبریمه شالوار؛
باقووئ
دایاما
بوگرومه س..؛ دا… وئ
دیلیم اولسیدئ بوزاردئم
تاقووی
الیم
اولسیدئ کسردیم آقووئ
ساقلئ قئمدا قولووی بوگنوما
سال
گاهی
گاهی بوسولان گونلومی آل
هئش گلیب قبریمه یاد ایتمه
منی
باشیما
چالما غلط فاتیحه نی
قالاما شمعیله سونقار گو… مه
اولموشم؛
یاخمامئشام بال گو..مه
کاش گورکان قویا قبریمه دلیک
منیله
دفن اولا بیر جانلی چلیک
او آداملار کی گلیر فاتیحیه
ساقلئقئمدا منه چیخمازدئ ییگه
اوزادئدیم کفن آتدان چلیگی
زور وئریدیم گنلردی دلیگی
بابا ساقلئ قئدا منیم گول
اؤزؤمه
مشتری اول سوزؤمه هم اوزؤمه
منی تشویق ائله طلعت لریله
گونلومی شاد ائله دعوت لرله
نه یالاندان چپی، قه قه
لریله
مرسی، احسن، یاشا، به به لریله
ائل گرک قیمت اشعاری بیله
نیه ایراندا گورک شاعیر اوله
صنعت شعری چکیلر فیسادا
دوشدی بازاری فیصاحت کاسادا
بیر غزل کی گلیر عشقیله باشا
کیم آلئر غزلی بیرده باشا
سعدی، حافیظ، بابا طاهر،
خیام
سحرین ائتدی ناهار، ناهارسئز
اخشاما
کیمدی گیگدی اگنینه قیمتدی
قبا
سالمادئ چیگنینه بیر تازه
عبا
شهریارین ادی دیللرده گزیر
تازه حیدر بابا اللرده گزیر
بیر کیچیک ائوده گونون وئردی
باشا
قالدئ بیر مانقالئ بیر حوقا
ماشا
ای خدا وئر بیزه عقل و شعور
شاعری ائلمیک زینده به گور
شنبه 14 اسفند 1389 ساعت 23:42
اویله سرمستم کی ادراک ائتمزم دونیا نه دیر ؟
من کیمم ، ساقی اولان کیم دیر می وصهبا نه دیر؟
گرچه جاناندان دل شیدا اوچون کام ایسترم
سورسا جانان بیلمزم کام دل شیدا نه دیر؟
وورما زاهد وعدۀ باغ ِ جناندان دم ، کی من
بیخودِ دشت جنونم ، بیلمرم عقبا نه دیر؟
جلوۀ حسنی منی سرمست و بیتاب ائیله دی
حیرتم بو خلقته کیم اوندا نا زیبا نه دیر؟
ائیله دی عشق آتشی ، مسحور حسنین گؤزلرین
گؤرمز اولدوم غیری نین رعنا نه دیر، شهلا نه دیر؟
گر خطا اولدو دیلیمدن عذرومو ائیله قبول
ایندی حالیم بیلمرم یوخو نه دیر ، رویا نه دیر؟
ائیله دی عشق نوری ایله ، گؤزلریم اعما مینیم
آنلامادیم ایندی کیم ، خوشگل نه دیر، زیبا نه دیر؟
بیلمرم قارشیسینا نئجه خطا سوز سؤیله دیم
باخما دی وسورمادی حالیم کی ای رسوا! نه دیر ؟
نه سببدن داد ائدردین بؤیله فریاد ا ئیله دین
کیم؟ سنی ترک ائیله دی ، کیمدن غرض، ایما نه دیر؟
بیر نظر گر آتسا یاریم ، بیر دها گوللر آچار
اول شیرین سوزون یانیندا بولبول گویا نه دیر ؟
سهشنبه 27 مهر 1389 ساعت 00:58
نغمه
گئنه آرغین گئنه یورغون گئنه
بیر غملی اؤره ک
یارالی قوش کیمی چیرپینمادادیر
گینه نیسگیلی اؤره ک یانمادادیر
کؤز گؤز اوسته قالانیر نئیله مه لی
آلیشیر دالغالانیر نئیله مه لی
سرمی نه آتا بیلدی نه آنا
گئدیرم چله خانا-چله خانا
من گرک یار یانان اودلاردا یانام
یار دئیب یار دولانام
نه روا عشقی دانام-من باها نغمه سیم
نغمه آدیم -گلمیشم عشق زلیخا
یارادیم
هانی لیلی-هاتنی شیرین
قویام خسرتلی باشی دیزلرینه
بی باخام غمله دولان گؤزلرینه
دئیم عاشیق اودی اودلاردا یانا-
ننه دئیم چله خانا-چله خانا
ادامه مطلب
دوشنبه 12 مهر 1389 ساعت 21:30
آذربایجان
کؤنولوم قوشو قاناد چالماز سنسیز بیرآن، آذربایجان،
خوش گونلرین گئتمیر مودام خیالیمدان، آذربایجان.
سندن اوزاق دوشسم ده من عشقین ایله یاشاییرام،
یارالانمیش قلبیم کیمى، قلبی ویران آذربایجان.
بوتون دونیا بیلیر سنین قودرتینله، دؤولتینله
آباد اولوب، آزاد اولوب مولکی ایران، آذربایجان.
بیسوتونی اینقیلابدا، شیرین- وطن اوچون فرهاد
کولونگ وورموش اؤز باشینا، زامان- زامان، آذربایجان.
وطن عشقی مکتبینده جان وئرمگی اؤیرنمیشیک،
اوستادیمیز دئییب هئچدیر وطنسیز جان، آذربایجان.
قورتارماق چون ظالیملرین الیندن رئی شومشادینی،
اؤز شومشادین باشدان- باشا اولوب آل قان، آذربایجان.
یارب، ندیر بیر بو قدر اورکلری قان ائتمگین،
قولوباغلی قالاجاقدیر نه واختاجان آذربایجان؟
ایگیدلرین ایران اوچون شهید اولوب، عوضینه
درد آلمیسان، غم آلمیسان سن ایراندان، آذربایجان.
اؤولادلارین نه واختا دک ترکی- وطن اولاجاقدیر؟
دور آیاغا، یا آزاد اول، یا تامام یان، آذربایجان.
شهریاریناورییده سنین کی تک یارالیدیر،
ازادلیق دیر منه ملحم، سنه درمان، آذربایجان
جمعه 9 مهر 1389 ساعت 00:30
زشت و
زیبا (( یاخشی پیس )) ” آتداکی گوزل شعرین آدیدی که بیزیم ایفتخارلی
شاعیریمیز آقای حسین کریمی شیرین و ظریف دیلینن بیان ائدیب . بو شعرین اول
مصرع لری ظاهیرده خلاف فکرلری یادا گتیریر، اما ایکینجی مصرع لری شعرین
مفهومون دئوندررکن شاعرین ذوقون و هنرین عاشقانه زمینه سینده گوستریر
عاشیقم
عاشیقم من عاشیقم ای دلی دیلدار سنه
وئرمیشم طاقتیمی صبریمی ای یار سنه
سئویرم بزم اولا خلوت قویاسان من ائلییم
غمیمی محنتیمی دردیمی ایظهار سنه
گزرم کوچه و بازاری دالین جان سوخارام
پیچاغی قارنینا هر کس ائده آزار سنه
ایستی وقتینده سویونسان سالارام تئز ایچینه
کاسه نین بوز وئره رم شربت گلنار سنه
نیه اوجوندا سیخیرسان ، ازیسن ، سیندیریسان
نئیله ییب آخ بو یازیخ قلب وفادار سنه
سن ییخیل بالش ناز اوسته اوزان منده چالیم
ضرب و قارمان و کمانچه ، ویولن ، تار سنه
ایمه ، شاخ ساخلا یانوندا ، باخوب ، اوپ قوی گؤزونه
بو گوزل عکسی کی مندن قالیر آثار سنه
دوگمه سین آچ آرالا ، ساخلا قویوم اورتاسینا
آلمیشام ساک دولوسی ، حیوا ، لیمو ، نار سنه
نییه « ویه ویه » دییسن اینجیدیری قوی چیخادیم
سیخسا باشماغ ایاقون اولسا اگر دار سنه
دؤز بیر آز بندین آچیم تا وئریم الان الیوه
چتریوی وئرمیه زحمت ، بو یاغیش قار سنه
گله سن باغدا وئرم بیر الیوه اویناداسان
قیرمیزی آلما ، شمامه گولی بی خار سنه
گل اوتی دیممه دانیشما نئجه توتسان گئچه جک
دئمه خاطیر قویاجاخ چرخ جفاکار سنه
گل اوتی قوزا قیچین گیدیریم ای یار عزیز
قره دون آبی بولوز قیرمیزی شالوار سنه
احتراماً دایارام آغزینا تا سن سوراسان
سولی قلیانی ، تا کریمی دئیه اشعار سنه
استاد کریمی مراغه ای(ماراغانین طنز دئین شاعیری)
دوشنبه 28 تیر 1389 ساعت 14:47
Naz eyləmisən
Çoxlar incikdi ki sən onlara naz eyləmisən
Məndə incik ki mənim nazımı az eyləmisən
Etmisən nazı bu viranə könüldə sultan
Evin abad ola dərvişə niyaz eyləmisən
Hər baxışda çalısan kipriyi mizrab kimi
Bir qulaq ver bu sınıq qəlbi nə saz eyləmisən
ادامه مطلب
پنجشنبه 13 خرداد 1389 ساعت 00:05
*فیکرت صادق
قورخورسان...
درهدن دانیشیرام قورخورسان
"درهنین دومانی وار, سئلی وار"
داغدان دانیشیرام قورخورسان
" داغین اوچورومی وار , قاری وار"
دره بیر یانا,
داغ بیر یانا,
یاشایشداندا دانیشیرام قورخورسان
اؤزون بیل , قارداش!
آمما آغیر درد دیر قورخوب یاشاماق!
*عقیل آذردخت
دیل ...
دیل وارلیق هویتدی بونی دویمالییق بیز
ناموسدی بلی, ناموسا جان وئرملییق بیز
رنگین دئیشیب دیل ساتانین ارزشی اولماز
بنزر کسیلن بیر خولا دای کؤک سالا بیلمز
هر کیمسه دیلین آتسا دینینده آتاجاقدیر
ناموسسوز اولوب خوار اولاجاقدیر , باتاجاقدیر
دیل ناموسوم ائل غیرتیم اولکم شرفیمدیر
هر تک تکینه وئرمگه جانیم هدفیمدیر
* ح.م.ساوالان
نییه منه پان دئدین؟
من دیلیمدن دانیشدیم
اونو منه دان دئدین
من ائلیمدن دانیشدیم
من جواب قان دئدین
آرخاندا من دایاندیم
اؤزگهلره جان دئدین
سوردوم چارا دردیمه
درمان اوچون یان دئدین
حاق سؤز دئمک ایستهدیم
خوروز کیمی بان دئدین
سئودیم آخیر یوردومو
نیه منه پان دئدین؟
*پروفسور حمید نطقی
کیملیگیم...
هله ده آدیمی چکهبیلمیرم
هلهده کیملیگیم
قیرخ قات بوخچادا
اووسونلارلا دویونلو
گیزلین ساخلانیر
هله ده قارداشیم برکهدوشنده
اؤزوندن اوتانیر
اصلینی دانیر!!
*عاشیق اولدوز
توت الیمدن آپارمنی تبریزه ....
قسمت اولوب بو گون قوناق گلمیشم ,
توت الیمدن آپار منی تبریزه
بو گوروش, بو میثال گلمهسین بیزه
توت الیمدن آپار منی تبریزه
آیلا چیخیم گونله شفق ساچیم
دورنا کیمین ائلدن- ائله اوچوم
ده ده شهریاردان صحبت آچیم من
توت الیمدن آپار منی تبریزه
لپهله نیم آرازی ایله آخیم من
قارتال اولوم ساوالاندان باخیم من
هیجران قالاسینی سوکوم ییخیم من
توت الیمدن آپار منی تبریزه عینی دیلده اؤتن دیللریمیز وار
آراز لا بیر لهشن سئللریمیز وار
تبریز له باکی تک ائللریمیز وار
توت الیمدن آپار منی تبریزه
" اولدوز" دیلهر هئچکس ائلدن کؤچمهسین
بیرجه قوشدا یووواسیندان اوچماسین
اوغلوم, قیزیم یادلارا ال آچماسین
توت الیمدن آپار منی تبریزه
* پروفسور صبری تبریزی
منلیگیم...
گون منیم
دریا منیم
تامام دونیالار منیم.
آمما گونومو آلدیلار
آیی مندن آیری سالدیلار
دریانیدا
دونیانی دا قوپاردیلار
چون آنادیلیمی آلدیلار
آمما گونو, آیی, دریالاری
تامام دونیالاری
روحومدا یاراتدیم
محبسه سالینمیش دیلیمی
آزاد اولماق اوچون یاشاتدیم.
سهراب طاهیر
گئدیرم...
بیر آخشام سن منى قوناق ساخلادین
یارامى یارانلا یویوب باغلادین
منیم گؤزلریمله بعضن آغلادین
قویمادین گؤزلریم دولا قارداشیم
تویونا گلمیشم٬ هر یئر خونچادیر
بوش الیم بوکولموش٬ قانلى غونچادیر
بیرجه اوره ییم وار٬ پارچا پارچادیر
او سنه چاتاجاق٬ آلا! قارداشیم.
اوره ییم شیشه دیر٬ اوره ییم حلیم
کیم اونو ایکی یه بؤلدو٬ نه بیلیم
آل٬ او چیلیک چیلیک٬ او دیلیم دیلیم
اونو بیر بیرینه جالا٬ قارداشیم!
دره لر کئچه ره م٬ داغلار کئچه ره م
اؤزومه آلوودان پالتار بیچه ره م
ظولمتى اریدیب سئل سئل ایچه ره م
قویمارام ائل داردا قالا٬ قارداشیم
من سؤهراب طاهیرم٬ نه لازیم اؤیود؟
بیرجه اوغلوم قالیب٬ اونو سن بؤیود!
گئدیره م جبهه یه٬ سیلاحیم اومید
قالماییم قارداشدان دالا٬ قارداشیم
http://www.vahidqarabagli.blogfa.com
سهشنبه 28 اردیبهشت 1389 ساعت 23:53
حیاتین
بیر آمان سیز قانونی وار ... تعصوب سیز میلت گرک خوار اولسون...بولود قاراچورلو
نیه گرگ اوز دیلینی اتا تورک
اوز دیلینه اوزگه دیلی قاتا تورک
نه گهدر اتسادا اغریم ازاریم
گهنهده اد اچیب قالجییام من
بابک اولادییام نبی نسلی یم
یاغینی تختینن یالاجییام من
اخی اذر بایجان بالاسییام من
یاغیلار من اوچون ورسه لر زحمت
ساتغیننار یاغیلار ویر سالار منت
گره دیر گور سه دم شانلی لیاقت
بابکین سینمییان قالاسییام من
اغی اذر بایجان بالاسییام من
تورک اودو کی انا دیلین اتماسین
یاد دیله رین گولگه سینده یاتماسین
اذر بایجان اولکه سینی ساتماسین
انضاف ده ییل بابک یوردو ساتیلسین
تورک دیلینه باشقا دیللر قاتیلسین
اذر بایجان ستار خانلار وریبدیر
کور اوغلوتک قهرمانلار وریبدیر
حق اوستونده چوغلو قانلار وریبدیر
انصاف دییل اودلار یوردو ساتیلسین
تورک دیلینه باشقا دیللر ساتیلسین
چهارشنبه 1 اردیبهشت 1389 ساعت 23:55
آذربایجان سسی
کونلوم ایستیر گلسین هر یاندان آذربایجان سسی
سسله ننده جان باغیشلیر جانلارا جانان سسی
ایلقارا آند ایچمیشیک بیز، اولدو واردیر دوندو یوخ
تا آذربایجانلی وار باتماز آذربایجان سسی
ایندی یوخ دعواسی ایرانیله تورانین داها
قورخودا افراسیابی رستم دستان سسی!!
ایندی هر دیلده هر آیینده بشر صلح آختاریر
خلقه خوش گلمیر داها شمشیر سسی قالخان سسی
ایسته مز فردوسی شاهلاردان بیزه داستان دئسین
ایندی خلق ایستیر کسیلسین هاردا وار سلطان سسی
ایندی آزادلیق یولوندا قهرمانلار جان وئریر
کار ائده ر مخلوقی چیخسا بیر بئله قوربان سسی
سانما ستارخان یاتیبدیر قورخودان سسلر باتیب
ایندی ستارخان ائلینده چوخدو ستارخان سسی
قلعه سینده بابکین سس باتماییبدیر ایندیده
واردی دائیم بابکیله باغلانان پیمان سسی
تولکو اصلان اولمایان یئرده اوزون سلطان بیلیر
الفرار ائیله ر اوزاقدان دینله سه اصلان سسی
قوربانام آنجاقکی آذربایجانین جانیندا
چونکی اوندا آذر و بایدا سونرا واردیر جان سسی
موسیقی آلتلریندن جوربه جور سسلر چیخیر
شور سسی، زابل سسی، شیراز و دشتستان سسی
سانکی قارمان دیل آچاندا اوز دیلیمده دیل آچیب
دیلله ننده روحوما لای- لای دئییر قارمان سسی
سورتوشور آرشا کمانه توققوشور مضراب تارا
گه اولور صحبت وصالدان گاه گلیر هجران سسی
لزگی رقصی باشلاناندا ناغارالار فریاد ائدیر
شاپپالار ده یدیکجه گومبولدور گلیر طوفان سسی
هر زمان کر دسته سی برنامه سین اجرا ائدیر
بولبولی حیران ائدیر قیز سسی اوغلان سسی
بو گوزللیکده ((سخا)) انصاف دئییل سسلر باتا
تا آذربایجانلی وار باتماز آذربایجان سسی
چهارشنبه 1 اردیبهشت 1389 ساعت 23:54
بیر زامان بو ائلدن دومرول تک ارلر
بیر زامان جوان شیر ، آردینجا بابک
بو ائلین ، بو یوردون دوشما نلارینا
گوریلاییب ،شاخیبلار ایلدیریملار تک
کور اوغلو نعره سی هله قولاقدا
جینگیلدیر خانلاری اولدورون دییه
ستار خان باش اوجا دیله ییر اولوم
ذلّتله قالماغا سوئله ییر نیه
قوچ نبی قوسدوروب قان ، یاغی لارا
قاز دیریب آزادلیق آدین دیللره
نیگار لار ـ هجر لر ـ زینب پاشا لار
سویکه نیب تاریخده چنلی بئلره
بیزیم ائل چوخ یئتیب قوچاقلار ، ارلر
قورخولو قورخویا ، قورخو سالانلار
ظلماتلار اونونده گئجه ایله ، یاریش
قیزیل تئل گونش دن ، بایراق آلانلار
ایندیسه بیزلره گرکدیر گره ک
قورو یاق بو ائلین امگین هر آن
سیلدیره ک بو ائلدن بو ئو لکه میز دن
بو غو لموش چن ایله ، تو تو لموش دومان
قوزانا گره کدیر کور اوغلو سسی
اوزان لار دوشونده بسله نن سازدان
نبی نین آت اوسته هی ووران سسی
دینله نه بسته لی موغام آوازدان
بابکین قیلینجی آذر بایجانین
یوکسه لدیب آدینی یازدی دو نیادا
ایندی نین قیلینجی قانلی قلم دیر
گره کدیر قلملر گلسین فریادا
بو چاغدا بیزیم ائل بیلیک بیلمه لی
گئچمیشین بسله ییب صاباحین دویسون
گئچه جک بیزیم دیر گله جک بیزیم
ائل بونا اوره گده ایناملا اویسون
یازان: حیدر والی
چهارشنبه 1 اردیبهشت 1389 ساعت 23:50
آنا دیلیم گؤزلدی
دولوب محببتون ای شوخ و دلستان دیلیمه آلیب قراریمی الدن وئریب توان دیلیمه
کمان قاشون، گؤزون، اوخ کیپریگون، ساچین گؤزه لیم آتیر کمند، چکیر یای گئدیر نشان دیلیمه
آلاولی سینه مین آهی وجودیمی کول ائدر اگر سو سپمسه بو چشم خونفشان دیلیمه
یوخومدو چاره دایاننام همیشه چم خمیوه ولی باتیرمیاسان طعنیله تیکان دیلیمه
گتیر جمالیوی قوی سینمه قادان جانیما سرین سرین نفسونله سو سپ یانان دیلیمه
نه قدری گیزله دیرم درد عشقی سینه مده دیلیمده جوشه گلیر غم اولور روان دیلیمه
می الستله مستم نه آبدستله پست کی دگمه ییب الیمه جام و استکان دیلیمه
آنا دیلیم ائله شیریندی جاندان ایسته ملی آچاندا من دیل آنام چوخ دئییبدی جان دیلیمه
دیلیم شیریندی عسلدن اودور کی غم یئمه رم اگر وورا آریلار نیش هر زامان دیلیمه
منم او ترک، کی آدیم غزللرین دوزودو من آذر اوغلویام آذر وئریبدی جان دیلیمه
منم او ترک، بخارئیله سمرقندی باغیشلاییبلا قرا خالیمه ماتان دیلیمه
منم او ترک، کی غربتده اللی ایل یاشارام تجاوز ائیله مز اهواز و اصفهان دیلیمه
منم او ترک، کی دالدان چیخاردارام دیلینی قاهاررام انگینی هر کیم دیسه یامان دیلیمه
منم او ترک، سوزوم جمله سوزلرین گوزیدو سوزوم اوزوم کیمی دوز، باغلاما یالان دیلیمه
دیلین فضیلتی یوخدور ملاک تقوادی گئد اوز کمالیوه گول گولمه ای فلان دیلیمه
یقول اکرمکم عند ربّی اتقاکم قویوب پیمبر اکرم گوزل بیان دیلیمه
همیشه امر به معروف دور منیم هدفیم اگر کومک لیق ائده حیّ لامکان دیلیمه
منافقه دئیرم ال گوتور بو تفرقه دن گولوب محاسینیمه یازما داستان دیلیمه
گلین وئره ک ال اله دشمنین قازاق کوکونو یئتیرمه زهریلی عقرب کیمی زیان دیلیمه
“کریمی” ام دیلیمی رایج زامان ائده رم توجّه ائتسه آقام صاحب الزّمان دیلیمه
شئر : استاد کریمی مراغه ای
چهارشنبه 1 اردیبهشت 1389 ساعت 23:39
کونلوم
گلوبدور تنگه ای ظالم ، ستمله قان اولان کونلوم
همیشه باغ وصلینده ، گولوب خندان اولان کونلوم
دوشوب مجنون کیمی ، صحرایه بیر لیلی فراقیندا
بوتون عاشقلر ایچره ، منبع عرفان اولان کونلوم
نه اولدو بیلمه دیم دوشدو ، جدا گولزار کویوندان
همیشه خوان وصلین بزمینه ، مهمان اولان کونلوم
کیمه بیلمم ، گئدیب اظهار قیلسین محنت عشقین
دؤنوبدور قانه هجرینده غمی پنهان اولان کونلوم
نه چاره ائیله سین ، بیلمم خلاص ائتسین اوزون غمدن
اسیر محنت و پا بسته هجران اولان کونلوم
اولورمی بیر زمان خرم ، یئتیشسه وصل جانانه
غم هجرینله افغانلار چکیب ، گریان اولان کونلوم
منم فرهاد ! عصرین سئودیگی { واحد } گوزللر دیر
اودور کی لاله داغین گؤستریر ، ویران اولان کونلوم
علی آقا واحد
جمعه 27 فروردین 1389 ساعت 23:50
بولوت قاراچورلو سهند:
( جان اشتایینبکه )
حییفسیلهنیرم، او گونلریمه،
خیرسیز بیر نامرده آلدانماغیما
او،اینسان آدینی اوغورلیانین
تزویر کارلیغینا توولانماغیما.
آز دگیل، 20 ایل، من بو نامردی،
بیراینسان تانییب، تانیتدیرمیشام.
بیر چوخ اؤزومدنده سادهلرینه،
بوتون یازدیقلارین اوخوتدورموشام.
سن دئمه، دئینلر دئدیگی کیمی،
بؤیوک محک ایمیشاینسانا زامان.
شلهنه قدرده قابا اولسایمیش،
آخیرسی کئچرمیش ایپ دوواناقدان.
دونیانین غریبه اویونلاری وار
اینسان دا بو قدر تئز آلدانارمیش؟
بو آلدانماق دگیل، ساتیلقانلیقدیر،
اشتایینبکیده آلماق اولارمیش؟
بازار چوخ قیزغیندیر یئنی دونیادا،
وجداندا بیر ماتاح کیمی ساتیلیر.
بیر اووج دولارا، بیر اووج پولا،
شرفین، ناموسون داشی آتیلیر.
«غضب سالخیملارین» یارادان اللر،
غضب اوردوسونا توپدا آتارمیش.
فاشیزم علیهینه یازان قلملر
الهنیب-دولانیب فاشیست اولارمیش.
بوگون ویتناما سوخولانلارین،
فاشیست اوردوسیله فرقی هاردادیر؟
اودااینسان قانی ایچیردی، بو دا
باخسان همان آشدیر، همان کاسادیر.
بو قودوزلوقلارا قارشی دونیادا،
اعتراض سسلری گؤیه گئدرکن
«سارت»لار، «راسل»لر محکمه قوروب
اینسان جلادلارین محکوم ائدرکن،
ماسقالی بر یانکی، آخماق بیر کابوی،
وار-یوخون اوتوز، وجدانین ساتیر.
مظلوم و مبارز بیر خلقه قارشی
شرفین گلوله ائیلهییر، آتیر.
ویتنامدا چوخ توپلار آتیلیر هر گون
سنده آت توپونو، گلسین، «قهرمان»
بلی، ذاتی قیریق بیر «ضیالییا»
شرفلی یاشاماق دگیلدیر آسان.
ایندییه قدر هئچ فیکیرلشمیسن،
ویتنامدا نه گزیب، نه آختاریردین؟
ماشانی چکرکن هئچ بیر دوشوندون
کیملرین اوستونه آتش آچیردین؟
قلم-توپ، اریمیش قورشون مرکب،
کاغاذ بیر حق سئوراینسان سینهسی.
یاز، «بؤیوک محرر» اسیرگمه، یاز:
جان اشتایین بکین آخر سوژهسی.
یاز، قوی شیطانلارین بارگاهیندا
کئچمیشینین اوستون اؤرتسون بولکه
یاز، قوی باش اگدیگین یئنی تانریلار
«اسکی گناهیندان» گؤز اؤرتسون، بلکه!
***
ویتنامدا چوخ توپلار آتیلیر هر گون
سنده آت توپونو، گلسین، «قهرمان»
بلی، ذاتی قیریق بیر «ضیالییا»
شرفلی یاشاماق دگیلدیر آسان.
آت گلسین، توپوندان چیخان گوللهلر،
تکجه ویتناملینی قیریب اؤلدورمور.
حیاتین ماراقلی سیناقلاری وار،
اونلارلا «اشتایین بک»لرده اؤلور.
باخما، هله نفس چکیرسن ساتقین
اؤلوم، تکجه دگیل، نفس چکمهمک
چوخلار نفس چکمیر، یاشاییر، اما،
چوخلار نفس چکیر، اؤلودور-دئمک.
پنجشنبه 26 فروردین 1389 ساعت 17:20
سولان قینچام
سـنـسـیـز
بـــو گلـسـتــان ایـله ویـــــرانـه قـالـیـب
سونوب عشقیم، اوجاغیم ،محنت وغمخانه قـالـیـب
مـرغ عـشـقی کـه مـنـیم هـمـدم وهـم رازیـمــیدی
بـیـر حکایـتـدی دوشــوب دیللره دسـتـانـه
قـالـیـب
قـؤمریلارشـاخه ده فـریاد ائلیـیر بـاغ نـئجه
اولوب
باغبان هاردادی بـــس باغ باغ نیه ویرانه
قـالـیـب
نـــه سـبب وار کـــه صـبا چـؤللره بـیگانه
اولوب
نـغـمه و قـول و غَـزل جمله سی افـسـانـه
قـالـیـب
نـــــــه بـهـاردان اثـری وار نــه شـقـایـق
بـزنـیـر
او یـاشـیـل دونـلـو چـمـنـلر قورو غمخانه
قـالـیـب
نـه آچیر باش صونـالار دورنا نـه داغلاردا گزیر
آغـاریـب سـاچـلاری داغـلار دلـی دیوانه
قـالـیـب
نــه نـَسیملـَر قـــدحی ســـوســـن و مــیـنادن
آلـیـر
نـه قـالـیـب خـَرمـن گـیـسـو نـده کی شانه
قـالـیـب
نه چالیر سیزقی سولار نی کیمی خوش ناله لرین
نـه یـانـاغـلاردا آچـیـر قـیـنچـا نـه پـروانه
قـالـیـب
نــه قـالیب عاشق دلداده نـه مـعـشـوق و نـه عشق
نـه سـَبـو واردی نـه سـاغـر نـده پـیـمـانـه
قـالـیـب
اَل گؤتورمور بـو فلک گؤرنجه مَـنلن دوروشوب
حاصل عؤمریم اولوب بیرجه اوچوخ لانـه
قـالـیـب
منیم عـؤمریم سـنـیـلـن آشـدی جاوانـلـیق
جاداسین
بــو خـزان چـاغـلاریـمـا بـیـر دل دیـوانـه
قـالـیـب
ســن منی تــرک ائـدَنی عـالمی تـرک
ایـلـمـیـشـم
مـسـجـد ودیــــر و کلـیـسـا مـنـه
بـیـگـانـه قـالـیـب
یـؤواسـیز قوش کمی حسرت هارا گئدسین
گـزمـیـشـم هر یانــی گـر اولسادامـیـخـانه
قـالـیـب
اولــمادی عـرش بـریـنـدن مـنـه بـیـر چـاره
قیلان
بـیـر سـبـب وارکــه اودا خالـق سـبـحـانـه
قـالـیـب


text:
سئوگی یولچولاری / حسین واحدی
کیتابین آدرسی:
http://huseynvahedi.ir/extrapage/sevgiyolculari
سنسیزلیک Sənsizlik
سؤز: حسین واحدی söz: Hüseyn vahidi
گؤزل سئوگیلیم، gözəl sevgilim
گؤر نه سنی اؤزلهمیشم، görnə səni özləmişəm
اورهییم دؤیونوب، سنی سسلهییر، ürəyim döyünüb, səni səsləyir
او بیلیر، o bilir
هم سئویب، همده سئویلیر həm sevib, həmdə sevilir
باخ سئوگیلیم باخ، bax sevgilim, bax
ائله سنسیزلهمیشم! elə sənsizləmişəm
سیچانلار
سیچانلار
یازار: حسین واحدی
اوقیانوسون اوزاغا دوشموش آدالارینین بیریندن کؤچوب اینسانلارین یوردونا گلدیلر، گیزلیجه. بیرگون گئجه شهرلره، کندلره تؤکولوب هرنهیی تالادیلار. بوغدالاری، چؤرکلری، سولاری، ائولری، اکینلری، خالچالاری، هرنهیی. بیر اوشاغین الینده اولان یاوانلیغی دا تالادیلار، سیچانلار.
گئتدیکجه هر یانی آلدیلار، هریانی. هر یئری اؤزلرینین کی بیلیب، دئدیلرگئتمهلیدیرلر، اینسانلار.
بیرگون گئجه، قیشین ان اوزون گئجهسی، لاپ او سویوق اولان زامان، بیر اینسان نئچه واخت بوندان اؤنجه، سیچانلاردان گیزلیجه قاییردیغی توزاقدا، - یئر آلتی دا، دییرمانین یانینا قویموشدو- بیر سیچانی توتدو!
آج قارین /حیکایهجیک/
آج قارین
یازار: حسین واحدی
آجیندان اللری اسیم-اسیم اسیردی. یاغیش آلتیندا بازار آغزیندا دایانیب آج-آج گلیب- گئدهنه باخیردی. آجلیق باغیرساقلارینی کسیردی. اؤزون ساخلایانمادی. یاغیش دامجیلارینا آمان وئرمهدی. او قدر یاغیش ایچدی بولودلار قورودولار. بئش- آلتی آددیم سولوندا بیر قوجا کیشی پاتداق ساتیردی. یاواش – یاواش اونا ساری گئدیب یانیندا دایاندی. سونرا تلهسیک پاتداقلارین هامیسینی یئییب قورتاردی. قوجا کیشی هوروت- هوروت اونا باخیردی، آنجاق الیندن بیر ایش گلمیردی.
آج آدام یئنه دویمادی. دلیجه قاچمایا باشلادی، یولو اوسته هر کیمسهنین هرنه حاققی وار ایدی یئدی. چوخلو یول گئدندن سونرا قویون کؤرپوسونون یانیندا دایاندی.
باشینی ساغا-سولا چئویریب بویان-اویانا باخدی. گؤزلری هرنهیی یاوانلیق گؤروردو. الینی اوزالدیب اورادا اولان ان اوجا تیکینتینی آغزینا تیخدی. بونو یئمکله داها آجیقدی. او بیری آپارتمانلاری دا یئدی. آما یئنه دویمادی. آرتیق هرکیم و هرنه یانیندان کئچیردی توتوب یئییردی. نئچه ساعاتدان سونرا شهرده هئچزاد قالمادی. شهر چؤله دؤنموشدو.
گئت- گئده جانی سیسقالاشیردی. یئدیکجه داها چوخ آجیخیردی.
آرتیق یئر اوزونده هرنهیی یئییب قورتاردی. گؤیه ساری باخدی. گؤیده اوچان قوشلارادا آمان وئرمهدی. داها سونرا بولودلاری اوددو. آیی، اولدوزلاری و سونرا گونشی قارنینا دولدوردو. آج آدامین باریساقلاری آجیندان سس سالمایا باشلادیلار. بیرآز فیکیرلشدی و سونرا زامانادا رحم ائتمهییب دورمکلهدی.
یاواش- یاواش آجیندان یئره سرهلهندی. گؤزونه هئچ نه دیمیردی. پالتار باشماغینی چیخاردیب اونلاریدا یئمهیه باشلادی. لوت قالدی. اؤزونه تاماهی گئتدی. بالا- بالا آجیندان اؤزونو یئمهیه باشلادی. بارماقلار، بالدیرلار، دیزلرینه یئتیشنده آجلیق اونا آمان وئرمهییب آجیندان اؤلدو.
کؤرپهلرده یوخو رئژیمی ساغلام اینکیشافین آچاریدیر
کؤرپهلرده یوخو رئژیمی ساغلام اینکیشافین آچاریدیر
حاضیرلایان: حسن واحدی
کؤرپه [نوزاد] بؤیودن عائلهلرین یاشادیغی ان اهمیتلی چتینلیكلردن بیری، کؤرپهلرینین اوزون مدت قایدایا دوشمهین گئجه یوخولاریدیر. دیلیمیزه یئرلشن "کؤرپهلر کیمی یاتماق" دئییمینه قارشی، کؤرپهلرین درین و کسیلمز بیر گئجه یوخوسونا گئتمهلری آنا-آتالار اوچون چوخ واخت خیالدان او طرفه کئچمیر.
اوشاق ساعت 22.00 'ده ان درین یوخوسوندا اولمالیدیر!
اوشاقلارین یوخویا اولان احتیاجلاری و یوخو مدتلری بؤیومه دؤورلرینه گؤره دییشر. یئنی دوغولان دؤور، ان چوخ یوخویا احتیاجی اولان دؤوردور. یئنی دوغولان کؤرپهنین یوخوسو 18-20 ساعتا قدر چاتا بیلر. بؤیودوکجه قاوراما حیسسی اینکیشاف ائدن اوشاغین، یوخو مدتی ده قیسالاجاقتیر. بؤیومه هورمونو ساعت 22.00 اطرافیندا ان یوکسک سویهلره چاتاجاق. بو سببله اوشاق هانسی یاشدا اولورسا اولسون، بو ساعتلاردا درین یوخودا اولمالیدیر.
یازینین آردی...
یول دوکتورو
یول دوکتورو
یازار: حسین واحدی
- اوچ مین بازار
آغزی...
- ایلهش...
- ماشین دا دوشمور... آلللاه سیزین ایشینیزی دوز
گتیرسین ...
- ساغ اولون ...
- باشینیزی ندن دسمال لا باغلاییبسیز؟
- یامان آغریییر...
- احتمالا میقرئن دی... یئتیشدیز ائوه رنگلی چای
دملهییب ایچینه زنجفیل تؤکون ایچین، سونرادا یاتین صوبحه توختایار...
- چوخ پس آغریییر...
- البته اولا بیلر سینوزیت اولسون... اوندادا
یئتیشدیز ائوه بیر آز یارپیز دملهیین 2-3 ایستکان ایچندن سونرا یورقانی باشینیزا
چکین دینجهلین.
- صوبحدن اؤلورم... آمما بورجلویام... گرک ایشلهیم...
- آهان یادیما دوشدو... بازار آغزیندان... تورش لیمو
آلین ایکی- اوچ گون سویون سیخین بیر لیوان سویا بیر قاشیق بال ایله ایچین...
- آی کیشی منه ایکی گوندو سویوق دییب باش آغریم
اوندان دی...
- بس اوندا بو ایکی سویوق دیمه حببینی ساخلایین
اینشاا... توختارسیز...
- جناب سیز دوکتورسونوز؟
- یوخ!... نئجه؟!
- بیتکی داوالاردان باشینیز چیخیر؟
- یوخ... نئجه؟!
داوا- درمان لا ایلگیسی اولان دؤورهسی کئچیردیبسینیز؟
- یوخ نئجه؟
- داواچیسیز؟
- یوخ... ندن سوروشورسونوز؟
- هئچ... یئتیشدیک... دوشه بیلیرسینیز...
اؤیکو، یالنیز دانیشیق دئییل
اؤیکو، یالنیز دانیشیق دئییل
گلوریا کمپتون*
فارسجادان چئویرن: حسین واحدی
گلوریا کمپتون*
نه زامان شخصیتلرین حیکایهده دانیشمالاری گرکلیدیر؟ نه دئسینلر؟ نه دئمهسینلر؟ نئجه دئسینلر؟ دانیشیقلا نئجه ائتمک اولار شخصیتلرین هوسین اوزه چیخاردیب همده تانیملاما[شخصیت پردازی] ایله، اوخوجو اونلا جانداشلیق[همدلی] حسی تاپسین؟ نئجه کاراکتئرلرین دانیشیقلاری بحرانلا آسلانیشی حیکایهده چوخالدا بیلهریک؟
نئجه دانیشیقلاری حیکایه، روایت و حادثهلری ایله بیرلشدیره بیلهریک؟
نئجه حیکایهده یئرله زامان بیلگیلرینی دانیشیقلاردا آچیقلایا بیلهریک؟
بو چئشید[نوع] سؤاللارا، خانیم کمپتون چالیشیب “دانیشیق” [دییالوق] آدلی اؤز کیتابیندا اوخوجولار اوچون ایضاح گتیرسین. یازیچینین باخیشی ایله حیکایهده دانیشیق یازما، چوخ دا چتین ایش دئییل، آما بیز اونو چتینلشدیریریک. او بو کیتابدا چالیشیب دانیشمانی اوخوجویا چوخ راحت و طبیعی صورتده آچیقلاسین، نفس چکمهیه تای.
دئمک بیز نفس چکنده فکر ائدیب سونرا نفس چکیریکمی؟ بو ایش اوچون کاراکتئرلرین دریسینه کئچیب اونلارلا بیر اولماق لازیمدیر. یازیچی توصیه ائدیر، دانیشیق یازما سیزه راحات اولسون دئیه، بئله دوشونون، بو ایش سیزه بیرجور باش قاتمادیر.
یازینین آردی...


text:
ایمام باقر
محمد بن علی (امام باقر، محمدباقر، باقرالعلوم و ابوجعفر) شیعهلرین بئشینجی امامیدیر کی ۵۷اینجی هجری ایلینین رجب آیینین اولینده آنادان اولوبدور. اونون آتاسی امام سجاد -شیعهلرین دوردونجو امامی- و آناسیدا فاطمه -امام حسنین قیزی-دیر.
سونوندا باقر ۱۱۴اینجی ایلینین ذیالحجه آیینین یئددینجی گونونده -بیر حالداکی ۵۷ یاشی واریدی- هشام بن عبدالمکین دستوریله مدینه شهرینده مسموم اولوب و اولدی. اونون مقبرهسی بو شهرین بقیع قبرستانیندا و امام حسن -شیعهلرین ایکینجی امامی- امام سجاد -اونون آتاسی- و امام صادق -اونون اوغلونون- قبرلرینین کناریندادیر.
اویرنجیلر[redaktə]
باقر و اونون اوغلو -صادقین- دورهسینده، اموی حکومتینین سوستالماسینا گوره، اونلار ائلییهبیلدیلر بویوک علمی حوزهلر تأسیس ائدیب و چوخلو اویرنجیلری تربیت ائدسینلر. ایندیلیقدا شیعهنین حدیثلرینین چوخو باقر و صادقدندیر.
جابر بن حیان، محمد بن مسلم، عبدالمک بن خالد، برید بن معاویه، ابوخالد کابلی، فضیل بن یسار، ابوالصباح کینانی، حماد بن ابیسولئیمان، داوود ایبن ابیهیند، محممد ایبن ایسحاق، مئیمون قدداح، معروف ایبن خرربوذ و عبدالله ایبن عطا، باقیرین ان اونملی و بویوک اویرنجیلریندندیلر.
اولادلار[redaktə]
باقرین یئددی اولادی واریمیش کی اونلارین بئشی اوغلان و ایکیسیده قیزیمیشلر. صادق (شیعهلرین آلتینجی امامی)، عبدالله، ایبراهیم، عبیدالله و علی اونون اوغلانلاری و زئینبیله اوممسلمهده اونون قیزلاریدیلر. البتته بعضیلرین عقیدهلری اساسیندا، باقیرین تکجه آلتی ائولادی واریمیش و اونون عبیدالله آدیندا اوغلو یوخوموش. بیر سیرانیندا نظرینه، اونون تکجه بیر قیزی واریمیش کی ایکی آدی (زئینب و اوممسلمه- واریمیش.
قایناقلار[redaktə]
Bu məqalənin azərbaycan dili əlifbasının latın qrafikası ilə qarşılığı vardır. Bax: İmam Baqir


text:
محمدعلی نهاوندی
اؤنجه یایینلانمیش: ائل دیلی و ادبیاتی درگیسی، 9-جو سایی، 1382-جی ایل و
بابیللی: بایرامدان قیرخ بئش گون گئدن، توْرپاغین گؤیَرن و یئمین مال- حئیوان آغزینا گلن چاغینا دئییرلر.
بؤیوک چیلله: چیلله گئجهسینین صاباحیندان باشلانان قـیرخ گونلوک بیر موددتدیر، «دئی» آیینـین بیریندن بهمن آیینـین اوْنونا قدهر بیر موددت.
چار- چار: بؤیوک چیللهنین سوْن ایکی گونو و کیچیک چیلهنین ایلک ایکی گونونه چار- چار دئییلیر. ائلین آراسیندا قارین وام [آستا] و اوْینایایا – اوْینایایا یاغماسینا دا چار- چار دئـییرلر.
چیلله گئجهسی: آذر آیینـین سوْن گئجهسی و گئجهلرین ان اوزونو. (فا. یلدا).
خیدیر: بؤیوک چیللهنین قوتاران گونو و کیچیک چیلهنین ایلک گئجهسینه خیدیر دئییرلر، کاووس اوْغلو خیدیرین آدی دا اوْ گئجه و یا گوندوزده دوْغولدوغونا خاطیر قوْیولموشدور.
دارغان گونو: «ایسفند» آیینـین سوْن گونو، گاهانبار بایرامی= خیلقت گونو.
زومار آیی: یایـین سوْن آیی شهریور زومار آیی آدلانـیر.
سئرچه کولهیی: «ایسفند» آیینـین سوْن اوْن گونلرینین اوْرتا اوچ گونو «ایسفندین 26-24- جی گونلری».
شئشه: بایرامدان اوْتوز آلتی گون گئدهنه قدهر، ائلاتلار شئشه دئـییلهن بو موددتده مال- داوار اوچون یئم زوماری ساخلایارلار.
قاری کولهیی: «ایسفند» آیینـین ایکینجی اوْن گونودور.
قوْرا آیی: یازین اوچونجو آیـینا [خرداد] قوْرا آیی دئییلیر.
قوْرا بیشیرهن آیی: یایـین ایکینجی آیی [مرداد] قوْرا بیشیرهن آیی آدلانیر.
قوش کولهیی: «ایسفند» آیینـین سوْن اوْن گونلرینین ایلک اوچ گونو «ایسفندین 23-21-جو گونلری».
کلهوز: اوْن یئددی گون پاییزدان قالاندان، آذر آیینین اوْن اوچوندن بیر موددته کلهوز دئییلیر. ائلات ایچینده بئله بیر ریوایت وار کی، آذر آیینـین اوْن دؤردونجو گئجهسی داغ کئچیلری گؤزلرینی اولکر اولدوزونا تیکیرلر، اولکری گؤردوکده ائرککلر دیشیلرله جوتلهشیرلر.
کورد اوْغلو گئجهسی: کیچیک چیللهدن سوْنرا گلهن ایلک گئجهیه کورد اوْغلو گئجهسی دئییلیر.
کورد اوْغلو گونلری: «ایسفند» آیینـین ایلک اوْن گونودور.
کیچیک چیلله: ایییرمی گون موددتینده «بهمن» آیینـین اوْن بیریندن اوْتوزونا قدهر کیچیک چیلله دئییلیر.
لئیسان آیی: یازین ایکینجی آیینا [اردیبهشت] لئیسان آیی دئییرلر.
وعده یئلی: «ایسفند» آیینـین قالان سوْن اوچ گونونون ایلک ایکی گونو «ایسفندین 28- 27 – جی گونلری».
منبع: ائل بیلیمی
:: برچسبها:
استان اردبیل,
محمدعلی نهاوندی,
ائل بیلیمی
محمد علی اوجاقی نیارق – نمین
اوجورکی آذربایجان شفاهی خالق ادبیاتیندا گلیب مراسیملرین چوخو قدیمدن انسانلارین اعتقادلاری، طبیعت حادثهلرینه قارشی مناسبتلری اَمَک فعالیتی ایله علاقهدار اولموشدور.
اکینچیلیک – مالدارلیق، چؤلچولوک، چودارلیق، اووچولوق و بوکیمی ایشلرله باغلی اولاراق مراسیملر تشکیل ائدیلمیشدیر. بو مراسیملرین لاپ چوخ اهمیته مالیک اولانی نوروز بایرامی یاخود باهار بایرامیدیر. باهار بایرامی قارلی –بورانلی قیشین بیتمهسی و یام-یاشیل باهارین گلمهسیله باشلانیر. بو بایرام انسانلارا سئوینج و امید وئرن و اونلاری روحلاندیران بیر بایرامدیر
منبع: بولتن ائل- بیلیمی ویژه استان اردبیل .
:: برچسبها:
امک نغمهلری,
ائل بیلیمی,
استان اردبیل,
شهرستان نمین
اکبر آزاد
نوت: بو مقالهده گلن شعرلرین قایناق شخصی شاهسئون علی بابالی طایفاسیندان رحمتلیک «حیدر آزاد»دیر. او عؤمور بویو ارشه ماحالینین گدیک آغ بولاق کندینده یاشامیش و 1365-جی ایلده تهراندا آللاهین رحمتینه قوووشموشدور.
بایرام قاباغی، قیشین آخیر آیینین اورتالاریندان سایاچیلار (تکمچیلر) بو قیشلاقدان او قیشلاغا، بو کنددن او کنده گئدرلر. اوبالاری، کندلری قاپی- قاپی گزیب اوخورلار:
سلام علیک سای بگلر
سایا گلدی گؤرونوز
سالام وئردی آلینیز
...................
:: برچسبها:
اکبر آزاد,
ائل بیلیمی,
استان اردبیل
نمین namin نام یکی از بخشهای چهارگانه شهرستان اردبیل این بخش از شمال به روسیه از طرف خاور به گردنه حیران و روسیه از جنوب به رودخانه قره سو از باختر به دهستان رضی محدود می شود.
بطور کلی این منطقه کوهستانی و هوای آن معتدل میباشد دارای یک دهستان مرکزی میباشد و جمیع قراء بخش نمین 113 آبادی بزرگ و کوچک و جمعیت آن در حدود 51019 نفر شیعه است باستثنای جمعیت سه آبادی : عنبران بالا و پائین و جان کلش که دارای مذهب سنی می باشند.
مرکز بخش قصبه نمین، واقع در دهستان مرکزی نمین میباشد و به وسیله راه شوسه فرعی باردبیل مربوط می گردد. و همچنین یک جاده فرعی دیگر این بخش را به پیله رود مربوط میسازد و اهالی این بخش به زبانهای ترکی و قراء عنبران بالا و پایین و جام کلش بزبانهای ترکی و طالش تکلم میکنند.
منبع :http://tarikheardabil.blogfa.com/post-153.aspx
:: برچسبها:
شهرستان نمین,
آذربایجان,
استان اردبیل


text:
استاد رحیم اسداللهی (درویش )-سرعین
زیارته نایل اولان زوّارلار ائولرینده ناهار و شیرینی قویوب، کندین چاووشونو چاغیراردیلار. ائل - طایفاسی دؤورهسینه توپلانیب اونو یولا سالماق اوچون سلام تپهسینه کیمی گئدردیلر. هر کندین شهر یولونون آغزیندا اولان تپهسینه «سلام تپهسی» دئیردیلر. کند اهلی او تپهدن زوارلاری امام قوللوغونا یولا سالاردی، زوّارلار دا زیارتدن قاییدان زمان یئنه ده او سلام تپهسینده دایانیب، کند اهلی اونون قاباغینا گلردیلر و چاووش سسلنه - سسلنه زوّارلاری کنده آپاراردیلار. زیارته گئدنین بوینونا یاشیل پارچا دولاردیلار. هامی خوراسانا گئدنین کیم اولدوغونو بیلردی.
زوّارلاری یولا سالانلار اونون الیندن، اوزوندن اوپوب، التماس دعا ائلهییب «منی اونودمایین» دئیردیلر. کند اهلی زوّارین جیبلرینه پول قویوب، آغلایا - آغلایا یولا سالاردیلار. زوّار ایسه جیبینه توپلانان پوللاری امامین حرمینه آتیب، اونلاری دوعا ائلردی. چاووش سسلننده کندین دَللَگی (سلمانیسی) یئره دستمال سریب، چاووشا پول ییغاردی. بو قانونلار وارلییا یوخسولا شامل ایدی. زوّار خوراساندان قاییداندا دا یئنه جماعت کنددن تؤکولوب سلام تپهسینه چاووشون سسی ایله قاباغا گئدردیلر.
زوّار زیارت گونلرینده مشهددن لازیمی قدهر نخود – کیشمیش آلیب، اؤزو ایله آپاردیغی قورو چؤرهیی اوغوب اونلارا قاتیب تبرک اولسون دئییه بیر توربانین ایچینده امامین حرمینه سورتوب، قاییدان باش اونو کنده گتیریب، زیارته یوللانان زامان بوینونا سالیندیغی یاشیل پارچانی تیکه-تیکه بؤلوب، آراسینا تبرک ائتدیگی سوغاتدان باغلاییب، ایستهدیگی آداملارینا وئرردی. بیرده مشهدین گؤزل سوغاتلاری امامین تورپاغیندان دؤزلَن موهور-تسبیحی ایدی. زوّارلار کند اهلینه سوغات گتیرردیلر، کند اهلی ده بیر کلّه قند ایله اونلارین گؤروشونه گلَردیلر. بیر هفتهدن سونرا زوّارین بوخچاسی آچیلیب او تبرُک اولان سوغاتلار پایلاناردی.
منبع: بولتن ائل بیلیمی
:: برچسبها:
رحیم اسداللهی,
سرعین,
زیارت,
ائل بیلیمی


text:
اشعار شهريار درباره محرم
حسینه یئرله ر آغلار گؤیله ر آغلار
بتول و مصطفی پیغمبر آغلار
حسینون نوحه سین دلریش یازاندا
موسلمان سهلدیر که کافر آغلار
کور اولموش گؤزله رین قان دوتدو شومرون
کی گؤرسون اؤز الینده خنجر آغلار
حسینون کؤینه گی زهرا الینده
چکر قئیحا قیامت ، محشر آغلار
آتاندا حرمله ، اوخ کربلاده
گؤرئیدین دوشمن آغلار ، لشگر آغلار
قوجاغیندا ، گؤرئیدین ام لیلا
آلیب نعش علی اکبر آغلار
رباب ، نیسگیل دؤشونده سود گؤره نده
علی اصغری یاد ائیله ر آغلار
باشیندا کاکل اکبر هواسی
یئل آغلار ، سنبل آغلار ، عنبر آغلار
یازاندا آل طاها نوحه سین من
قلم گؤردوم سیزیلدار ، دفتر آغلار
علی ، شق القمر ، محراب تیلیت قان
قولاق وئر ، مسجید اوخشار منبر آغلار
علیده ن شهریار ، سن بیر اشاره
قوجاقلار قبری ، مالک اشتر آغلار


text:
دیشب داشتم به خاطره های این ۱سال خوابگاه فکر می کردم امروز از آهنگ شعر ((حیدر بابایه سلام)) استاد شهریار استفاده کردم و سعی کردم یه تجدید خاطره ای بکنم.
همین اولش شخصیتارو معرفی کنم:
خانوما خدایی و جوادپور : سرپرست (داخلی۱۲)
اریتا : رشت (ترک و گیلک)
سمیرا(۱): صوفیان (ترک)
فاطمه: اهر (ترک)
رعنا: تهران (فارس)
روژیار: تهران (فارس و کرد)
سمیه: میانه (ترک)
راضیه: اصفهان (ترک و فارس)
مهشید:سبزوار (فارس)
فرشته: کرج (ترک و فارس)
محدثه: تکاپ (ترک)
سمیرا(۲): مشکین شهر (ترک)
ثریا: خوی (ترک)
مهتاب: بستان آباد (ترک) - خودم
اینم خاطرات ما:
خوابگاهی لار پیشیگ آغاج چیخاندا(xabgahilar pishig aghaj chixanda)
یادا گلیپ اتاقلارا گیرنده(yada galip otaqlara giranda)
قیزلار اونی باشماقینان گوآندا(qizlar oni bashmaghinan goanda)
یادا دوشسون توت آغاجین دیبینده(yada dushsun tut aghajin dibinda)
دوشننده توتدان دریپ ییینده(doshananda tutdan darip yiyanda)
چوخلی گونلر من خوابگاهدا گالاردیم(choxli gunlar man xabgahda galardim)
گجلرده گونوزکیمی آییخ اولاردیم(gejalarda gunuz kimi ayyix olardim)
چوخ شیلری بیر کاغاذا یازاردیم(chox sheylari bir kaghaza yazardim)
سوندان اونی بورگلییپ اتاردیم(sondan oni burgaliyip atardim)
گاهدان بیرین ناقل الیییپ دییردیم(gahdan birin naql eliyip diyardim)
حیطده هردن بیرینی تاپاردیم(hayatda hardan birini tapardim)
چرخه مینیپ اونی گوآلیاردیم(charxa minip oni goaliyardim)
شریتده کی پالتارلاری دویون سالاردیم(sharitda ki paltarlari duyun salardim)
هردن ده بیر زنگی ووروپ گاچاردیم(hardan bir zangi vurup gachardim)
گاهداندا بیر ترقه نی اونا گوشاردیم(gahdanda bir taraqini ona goshardim)
آی منیم او نقش اوینیان گونلریم(ay manim o naqsh oyniyan gunlarim)
داماد اولوپ یولداشلارا ائلچی گتمقیم(damad olup yoldashlara elchi getmaqim)
ملیکانی ایچلرینن سچمقیم(melikani ichlarinnan sechmaqim)
حنا توتوپ ماشینینان گزمقیم(hana tutup mashininan gazmaqim)
اژدهانی گوللاریمدا چکمقیم(ajdhani gollarimda chakmaqim)
آهنگینن ثریانی گوماقیم(ahanginan sorayani gomaqim)
آشپزلرین آبی نیسان مینمقی(ashpazlarin abi neysan minbaqi)
خدایی نین شامُ بردن دیممقی(xodayinin shamo bordan dimmaqi)
خام تویوغون گاچیپ آلیپ گلمقی(xam toyughun gachip alip galmaqi)
تانری ـ آلله خدایینی وار اله(tanri-allah xodayini var ela)
گولمقینن دوداخلارین یار اله(gulmaqinan dodaxlarin yar ela)
نگهبانین سوزوکینان گلمقی(negahbanin suzukinan galmaqi)
دائیم دائیم تاسیساتین اولماقی(daim daim ta'sisatin omaqi)
جوادپورون شیرین شیرین گولمقی(javadpurun shirin shirin gulmaqi)
تانری - آلله جوادپوری ساق السون(tanri-allah javadpuri saq olsun)
خوش گونونن اونین باشی گال اولسون(xosh gununan onin bashi gal olsun)
اریتانین قشه قشه غذاسی(oritanin qashah qashah ghazasi)
دالینجادا چای چایدانا آتماسی(dalinjada chay chaydana salmasi)
هردن بیری قابلارینی یوماسی(hardan biri gablarini yumasi)
سمیرانین گلیر سسی صداسی(samiranin galir sasi sadasi)
فاطیمه نین منه پیسر سالماسی(fatimanin mana peysar salmasi)
روژیارینان رعنا هاج واج باخاللار(rojyarinan ra'na haj vaj baxallar)
سمیه ده تزتز تورکی ناقیللار(somaya da tez tez turki naqillar)
گنه تیلفون باشلاییبدیر زیریلدار(gana tilfun bashlayibdir zirildar)
راضیه نی او الینده سسلیللر(raziyani o alinda saslillar)
گنه چایی گاز اوستونده دملیللر(gana chayi gaz ustunda damlillar)
گجه لرده مهشید سو چللگین اَیَردی(gejalarda mahshid su challagin ayardi)
فرشته ده دوداغلارین بوزردی(fereshtada dodaghlarin buzardi)
سمیرادا های چیغیری سالاردی(samirada hay chighiri salardi)
اوست واحد دا داخلیِ۱۲ی توتاردی(ust vahedda daxeliye davazdahi tutardi)
سرپرستده ال گولینی اولچردی(sarparastda al golini olchardi)
محدثه هردن بیر شعر سویلردی(mohaddesa hardan bir she'r soylardi)
آی تی لاردا به به چه چه دییردی(IT larda bah bah chah chah diyardi)
باهملیقدا اوخوماقین ایستردی(bahamliqda oxumaqin istardi)
سونرا یازیپ در دوارا ووراردی(sonra yazip dar dovara vurardi)
هردن بیرین اوجا اوجا اوخوردی(hardan birin uja uja oxurdi)
ایمتحانلار گجه سی ده اوچه کیمین آییخ گالماسی(imtahanlar gejasida ucha kimin ayix galmasi)
هردن ده بیر حذف المخ بحثین سالماسی(hardanda bir hazf elamax bahsin salmasi)
استرسین هردن گلیپ گلمسی(esteresin hardan galip galmasi)
سونرا اونی دییپ قاه قاه گولمسی(sonra oni deyip qah qah gulmasi)
صاباح تزدن اللریمین اسمسی(sabah tezdan allarimin asmasi)
خوابگاهی لار سویوق گونده شوفاژ خاراب اولاندا(xabgahi lar soyuq gunda shufaj xarab olanda)
ایستی گونلر یلپی نن اوزوزه یل ووراندا(isti gunlar yelpinan ozuzi yel vuranda)
گورد گوشلارین الینن هارای چیخاندا(gurd gushlarin alinan haray chixanda)
مهتاب اولان گونلریدا یاد اله(Mahtab olan gunlarida yad ela)
یاخچی پیسدن گچیب منی شاد اله.(yaxchi pisdan gechip mani shad ela.)


text:
اوستاد علامه محمد تقی جعفری(ره) ۱۳۰۴-جو ایلده تبریزده دونیایا گؤز
آچدی و تبریز، تهران، قوم و نجف اشرف شهرلرینده ایسلامی علملرین عالی
تحصیلاتیندان سونرا بؤیوک عالیملرین محضرینده او جومله دن آیات عظام، میرزا
فتاح شهیدی، شیخ محمدرضا تنکابنی، شیخ کاظم شیرازی، سید عبدالهادی شیرازی،
سید ابوالقاسم خویی و سید محسن حکیم کیمی بؤیوکلردن فئیض آپاردی. ایندیه
کیمی اوستادین اثرلریندن ۸۰ اثر چاپ اولونوب و اونلارین بعضیسی نین چاپی
مثنوی شرحی کیمی کی ۱۵ جیلدده نئچه دفعه تجدید چاپ اولوب. هابئله اونلارین
نیظارتی آلتیندا ۱۲ ایل بویوندا مولانا مثنویسی نین کشف الآیاتی ۴ جیلدده
«دریادان دریایا» عونوانیندا یایلیبدیر.
اوستادین گؤرکملی اثرلریندن نهج البلاغه شرح و تفسیریدیر کی ۲۷ جیلدده چاپ
اولوب. اوستاد جعفری نین آیری نفیس اثری مولانانین دوشونجه لری، شرق و غرب
جهانبینی و فلسفه لری نن موقاییسه سی زمینه سینده دیر کی «مولانا و
جهانبینی لر» عونوانیندا چاپ اولوب.
اینسان حاقلاری و اونون ایسلامدا اولان اینسان حاقلاری نن موقاییسه سینده،
موفصّل و شرحلی کیتاب اوستادین قلمی اینن مونتشیر اولوب کی اونون تازا
نظرلری ایسلامی کونفرانسدا مطرح و ایستیفاده اولوب. بو کیتاب اینگیلیسی
دیلینه ترجومه و چاپ اولوب و ژاپونی دیلینه ده ناکویا دانیشگاهین
اوستادلاری نین بیرینین الیله ترجومه اولماقدادیر.
اوستاددان ۶۰ دان آرتیق کیتابیدا هله چاپ اولماییب و گله جاقدا چاپ
اولاجاق. کی بو ترتیب اینن چاپ اولمامیش اثرلری ۱۵۰ عونوان اولور. اوستادین
کیتابلاری بو زمینه لرده دیلر: فیقه ، سیاسی علملر ، روانشیناسی، تربیتی
علملر ، ایسلامی معاریف، ایسلامدا هونر و گؤزللیک نظریه سی، فلسفی و کلامی
بحثلر کی دولودور تازا و بدیع نظریه لری نن.
دونیانین باشا باشیندان اونلارجا اوستاد و دوشونجه صاحیبلری اوستاد جعفری
نن علمی موذاکره لری واریدی کی بو دانیشیقلارین ۵۰دن چوخو ۲ جیلد کیتابدا
«دوشونجه لر تکاپوسو» آدیندا یاییلیب.
برگرفته شده از : وبلاگ دین خادیمی


text:
اویان نیوز: “گنجعلی صباحی” آدینا قورولان ایللیک اؤیکو اؤدولو آچیقلانیب، قوشوللاری بللی اولدو.
اویان نیوزون یورد سیته سیندن آلدیغی معلوماتا گؤره، “صباحی” ایللیک تورکجه اؤیکو اؤدولونون ایلک ایلی ( ۱۳۹۲ ) اثرلری ییغماغا باشلادی. بوتون اؤیکو یازانلار شهریور آیینین سونونادک بیر اؤیکونو بو یاریشمایا قاتیلماق اوچون سئچیب، یاریشمانین ایمیل آدرسینه (sabahi.odulu@gmail.com) گؤندره بیلرلر. اثرلر آذربایجان تورکجهسینده و عرب الیفباسیندا یازیلمالی دیر و اثرلرین ایندییهدک باشقا یئرده (کیتاب، درگی، سایت) چاپ اولونماماسی گرکلی دیر.
یاریشمانین سونوجو آذر آیینین ایلک گونونده بللی اولاجاق. بو ادبی یاریشمانین اؤدولو بیر میلیون تومن و ایلک اولان اؤیکونون یازارینا وئریله جک. باشقا ایلک ۹ اؤیکو هدیه لره لاییق گؤرونوب، بیرلیکده بیر کیتابدا یاییلاجاقلار.
“صباحی” اؤیکو اؤدولو یاریشماسی نین وئبلاگینین ویردیگی آچیقلامایا گؤره، داورلیق هیئتی (ژوری) نیگار خیاو، مرتضی مجدفر، محمود مهدوی، رقیه کبیری، علی محمد بیانی و حامد احمدی –دیرلر.